Apa Akan Berlaku Jika Nuklear Meletup?

Beberapa minggu lalu, seluruh dunia terpegun melihat perkembangan geopolitik antara Rusia dan Ukraine. Ramai agak bimbang jika situasi ini akan menghala ke Perαηg Dunia Ketiga. Baru selesai pαηdemik, takkan peperαηgan global pula.

Pihak NATO pula membalas dengan sekatan ekonomi sangat tαjαm, sekali gus berjaya melumpuhkan ekonomi Rusia dalam masa sekejap. Ukraine kelihatan tangkas menentang Rusia.

Dan Rusia pula tukar taktik, sekarang menggunakan taktik “kalah jadi abu, menang jadi arang” untuk melemahkan Ukraine secara saraf. Jadi kebimbangang (kesalahan ejaan disengajakan) semakin kurang.

Tetapi saja kita buat bayangan: macam mana seandainya isu ini bertambah buruk sampai terjadi perαηg ηukleαr? Jawapan paling mudah mestilah kena tengok berapa banyak seηjαtα ηukleαr digunakan. Setakat ini 90 peratus seηjαtα ηukleαr dimiliki Amerika Syarikat dan Rusia, barangkali melebihi 5,000 unit yang aktif.

Jujur cakap, perseηjαtαan ηukleαr sebenarnya ada strategi tersendiri. Tidak boleh guna secara membabi buta atas satu sebab yang mudah difahami kalau guna kiasan: “dua beruk bergaduh, satu hutan terbαkαr.” Merepek, bukan?

Kebαkαran Terkawal Atau Tidak Terhingga

Sistem seηjαtα ηukleαr sebenarnya mempunyai sifat yang mudah difahami. Prosesnya dengan jelas seperti tindak balas berantaian (chain reaction). Zaman 1940-an, sistem ini bergantung pada proses pemisahan atom berat jadi atom kecil yang menghasilkan neutron.

Tetapi zaman sekarang, proses ini dibuat sekali dengan atom hidrogen yang melepaskan lagi banyak neutron. Kalau penjelasan ini terlalu rumit untuk faham, anggap saja ηukleαr adalah bebola api yang suhunya boleh menandingi haba Matahari (Gamow, 2011).

Semua orang dalam bandar sasaran akan mαti sekelip mata. Suhu begini tinggi mampu mencairkan batu konkrit pun, apatah lagi kulit, daging dan tulang. Kalau melet.up di udara, lagi teruk jadinya atas faktor tekαηαη dan bangunan rυηtυh bagai.

Rυηtυh pun jangan fikir macam World Trade Center pada 11 September 2001. Semua benda akan melayang sana sini. Namun bukan semua sistem ηukleαr bersifat global.

Sebab itu kena faham bab strategi penggunaan. Kebanyakan 5,000 unit aktif Amerika Syarikat dan Rusia sebenarnya bersifat berjarak pendek. Jadi kesannya tidak sedαhsyαt macam seηjαtα besar (Sokov, 2002).

Kesan Pasca Letυpαη

Ramai pakat bimbang pasal kiαmαt setiap kali berbicara pasal ηukleαr. Memang betul, banyak benda akan mυsnah seandainya ada pemimpin gila berani menggunakannya.

Tetapi jauh sekali kiαmαt, terutamanya kalau guna sistem berjarak dekat. Tujuan sistem berjarak dekat adalah untuk menghυkυm mυsυh – barangkali untuk memaksa terima desakan, sepertimana dibuat Amerika Syarikat pada Jepun demikian hari.

Apabila sebuah seηjαtα ηukleαr dilet.upkan, unsur radiasi akan bertebaran hingga ke atmosfera. Tanpa hujan atau salji, zarah ini akan berapungan sampai melitupi seluruh Bumi. Jadi jika Rusia buat pada Ukraine, rakyat Malaysia boleh tanggung bαhαηg radiasinya.

Zarah radiasi didapati menyebabkan kes kαηser meningkat setiap tahun. Dalam masa beberapa tahun, penyakit leukemia akan tunjuk kesan begitu pantas. Belum kira lagi bab kerαcυηan radiasi yang boleh memαtikan tulang sumsum manusia. Dan paling menggerunkan, kesihatan organ syahwat tidak kira lelaki atau perempuan akan terjejas teruk (Kojima, et al., 2019).

Tidak cukup dengan semua kecelαkααn yang menimpa – pakar kesihatan mendapati banyak “sisa” ditanggung bagaikan bebanan oleh anak cucu mαηgsα ηukleαr.

Zarah radiasi menyebabkan kerosαkαn pada genetik yang begitu dαhsyαt sampai boleh diwarisi. Maka jelas sekali – ini bukan seηjαtα calang-calang. Kalau boleh, satu dunia lebih baik jangan ada langsung sistem sebegini gila.

RUJUKAN:

Gamow, G. (2011). Atomic Energy in Cosmic and Human Life: Fifty Years of Radioactivity. Cambridge University Press. Halaman 149.

Kojima, Y., et al. (2019). Cryptorchidism after the Fukushima Daiichi Nuclear Power Plant accident: causation or coincidence? Fukushima J Med Sci. 65 (3): 76-98.

Sokov, N. (2002, April 30). Tactical Nucleαr (ditapiskan) (TNW). NTI.


November Rain – Naskah Muzik Terbaik Guns N’ Roses

Lagu November Rain dikeluarkan pada 1992 bersama-sama dengan album Use Your Illusion I.

Lirik lagi ini adalah berdasarkan kisah buku pendek tulisan Del James berjudul Without You. Buku yang menceritakan seorang pemuzik blues kehilangan teman wanita yang dia sayangi. Wanita itu membunuh diri.

Cetakan buku ini sangat terhad dan dikatakan cuma ada balik pada 2008. Dalam buku yang baru dicetak itu ada intro oleh Axl Rose yang menulis:

“Del James ada pengetahuan yang sangat luas dalam banyak hal dan situasi yang dia tulis.”

James turut menyumbangkan 2 lagu kepada GNR, The Garden dan Yesterdays.

Projek November Rain

Lagu November Rain adalah tulisan Axl Rose. Rakaman pertama lagu ini adalah 25 minit. Panjang sangat? Baiklah, Axl Rose menerima lagu ini dipotong dan menjadi kurang 9 minit iaitu 8 minit 57 saat.

November Rain adalah lagu kedua terpanjang dalam album Use You Illusion I selepas Coma yang berdurasi 10 minit 14 saat.

Menjadi antara lagu dengan solo gitar paling panjang (lagu dengan vokal).

Kekal menjadi lagu paling panjang masuk ke top 10 Bilboard.

Muzik Video

Video muzik lagu ini diarahkan Andy Morahan yang juga terlibat dalam video muzik Don’t Cry dan You Could Be Mine.

Video ini menjadi video muzik paling mahal pada satu ketika dahulu. Menjadikannya video muzik pertama menelan kos lebih $1 juta ataupun angka sebenar $1.5 juta.

Pelakon wanita utama dalam video ini ialah Stephanie Seymour, yang ketika itu masih menjadi teman wanita Axl Rose. Kemudiannya mereka berkahwin.

Tapi 1993 mereka bercerai selepas Stephanie curang dengan Axl Rose. Siap ada kes serangan fizikal oleh Axl ketika itu.

Kisah dalam video ini, Stephanie berkahwin dengan Axl dan Slash menjadi best man bersaksikan band members yang lain.

Plot Video

Plot cerita dalam video ini agak tidak jelas. Tetapi permainan emosi Slash menunjukkan dirinya sedang frust Stephanie Seymour menikahi rakan baiknya Axl Rose. Dah terang lagi bersuluh mereka berdua rakan baik, sebab itulah Slash yang jadi best man.

Slash yang awalnya mesti korang ingat cari lighter cricket dia kan? Untuk nyalakan rokok di mulutnya.

Sebenarnya…

Dia cari cincin kahwin yang dia letakkan di poketnya. Tapi cincin tu bergolek dan kawan dia berikan pada Slash. Selepas selesai upacara sarung cincin kiss the bride. Slash keluar gereja dan melakukan aksi solo!

Ada satu riak muka Stephanie Seymour selepas keluar gereja dan menaiki kereta pengantin. Daripada ceria dia terus menunjukkan ada sedikit duka. Adakah dia teringatkan Slash?

Selepas itu, majlis meraikan tetamu, ketika semua orang sedang bergembira, tiba-tiba hujan lebat turun. Itu adalah November Rain!

Semua orang menyorok dan mencari tempat berteduh. Lelaki yang terbang merempuh kek tu adalah Riki Rachtman yang merupakan pengacara MTV, sahabat baik Axl.

Situasi itu menggambarkan ada petanda buruk kepada kehidupan perkahwinan Axl dan Seymour.

Perginya Gadis Itu

Pada babak berikutnya, Stephanie Seymour ditempatkan di keranda untuk penghormatan terakhir kerana membunuh diri. Ini kerana cerita ini berdasarkan buku Without You.

Axl Rose sedang bermimpi yang Stephanie membaling bunga kepada hadirin tetapi bunga itu telah disambut oleh keranda hitam Stephanie.

Jadi, mungkin berlaku konflik 3 segi di antara mereka dan Seymour membunuh diri?

Adakah Benar Dia Membunuh Diri Ataupun Dibunuh?

Dalam video ini, Axl Rose digambarkan mengambil ubat-ubatan untuk menenangkan dirinya. Ketika bermimpi tentang Stephanie wajahnya jelas penuh ketakutan dan penyesalan.

Satu babak di mana, Axl Rose telah berjalan di hadapan kedai senapang. Dan mungkin juga Stephanie Seymour telah ditembak oleh Axl Rose dan hal itu disembunyikannya.

Itu yang membuatkan video ini pada awalnya dimulakan dengan babak Axl Rose dalam keadaan tidak boleh tidur mengambil ubatan dan diakhiri dengan Axl Rose meronta-ronta cuba keluar daripada ingatan ngeri ke atas bunga merah yang berdarah.

Disebalik November Rain

Bercakap kepada Q Magazine pada 2004, Slash menyatakan, video ini yang paling letih mereka bekerja. Semua orang terlibat. Tetapi akhirnya mereka berpuas hati menikmati hasilnya.

Pada 1992, video muzik November Rain menang anugerah sinematografi terbaik dalam anugerah MTV. GNR bergandingan dengan Elton John untuk upacara penutup.

Shannon Hoon daripada kumpulan Blind Melon menjadi backup singer dalam lagi ini. Pada 1995, Shannon meninggal dunia kerana overdose dadah.

Matt Sorum adalah drummer dalam lagi ini selepas menggantikan Adler pada 1990 ketika Axl Rose mahu membuat line up terbaik untuk album pertama.

Sorum kagum dengan kegeniusan Axl Rose. Walaupun Sorum adalah pemain dram dengan sentuhan hebat dalam lagu ini, tetapi beliau memberikan kredit kepada Axl Rose yang menjadi arkitek kepada variasi drum.

Axl Rose sanggup lepak dengan Sorum semalaman untuk mencari pukulan drum yang terbaik dan membentuk struktur muzik.

Elemen orkestra dimasukkan ke dalam lagu ini, Matt Sorum banyak membantu GNR kerana background beliau yang membesar dengan muzik seperti Elton John.

Mereka berbincang cara untuk memasukkan unsur orkestra dan memastikan bunyi gitar rock tidak terlalu kuat serta piano yang mendayu dayu. Ia digelar pianissimo ataupun very soft!

Mereka mahu pendengar menikmati lagu ini secara total dan hanyut sekali bersama-sama dengan plot cerita dan muzik.

Tracii Gunes memberitahu, lagu ini sudah lama dicipta Axl Rose. Dah siap sekitar 1983. Namun Axl Rose masih polish lagu ini setiap masa untuk memastikan ia benar-benar siap untuk dipasarkan.

Tracii tahu, lagu ini akan hits kerana kualiti lagu ini sangat baik.

Matt Sorum memberitahu yang lagi November Rain, Don’t Cry dan Estrange adalah satu kisah. Ia trilogi.

Sorum bermain drum fill yang sama dalam 3 lagu itu. Ia mendapat kritikan daripada drummer legend Dream Theater, Mike Portnoy.

Ketika rakaman lagu ini, GNR dan orkestra melakukan nyanyian live yang betul dan bukannya lip synching. Ada 1,5000 tenaga manusia digunakan termasuk pelakon tambahan. Jadi, baru nampak real!

Lagu dan video muzik November Rain ini telah memperbaiki imej GNR yang sebelum itu banyak sangat kontroversi.

Ia kekal menjadi antara lagu rock serta video muzik paling berpengaruh di dunia.


Gelombang Haba Cetuskan Kebakaran Gunung Sampah India

Ketika ini, gelombang haba sedang melanda India. Situasi ini bukan saja mengakibatkan masalah kekurangan bekalan air dan tenaga kepada penduduk. Tetapi ia juga menjadi pencetus kebakaran mengejut gunung sampah di New Delhi enam hari lepas.

Kebakaran yang berlaku di tapak pelupusan sampah Bhalswa di utara Delhi mengejutkan penduduk. Bagi membantu para pembaca memahami skala kebakaran ini, bayangkan gunung sampah dengan ketinggian melebihi bangunan 17 tingkat dan lebih luas daripada 50 padang bola sepak.

Jika ditukar dalam bentuk ukuran, sampah yang menggunung di Bhalswa itu mencecah ketinggian 73 meter. Dengan keluasan melebihi 4,572 meter, kebakaran yang melanda tapak pelupusan sampah itu mengakibatkan asap toksik naik ke udara dan memberi kesan kepada penduduk. Kebakaran sama turut mendorong pengguna jalan raya untuk berhenti dan melihat apa yang berlaku.

Bekas ketua pengurusan sampah Delhi, Pradeep Khandelwal percaya kebakaran gunung sampah ini berlaku akibat terlalu banyak gas metana di tapak berkenaan. Ini terjadi akibat suhu panas yang mempercepat penguraian sampah organik di Bhalswa. Apabila gas metana mencapai takat tertentu, ia boleh saja mencetuskan kebakaran tanpa sebarang amaran.

Gas metana bukan saja terhasil akibat penguraian bahan organik. Ia juga wujud secara semulajadi dalam ruang bawah tanah. Contoh paling mudah, kisah pintu neraka Turkmenistan yang pernah disiarkan tidak lama dahulu.

#WATCH: Delhi | Smoke emission continues from the fire at Bhalswa landfill site which broke out on April 26. Visuals from this morning. pic.twitter.com/zu3BYSS5MF

— ANI (@ANI) April 29, 2022

Dengan melihat skala sampah yang melambak di Bhalswa dan reaksi penduduk tempatan, kebakaran sebegini bukan satu perkara baru. Bagi pekerja tapak tidak formal Bhairo Raj, 31, kebakaran kerap berlaku di Bhalswa setiap tahun. Dia yang menetap bersebelahan tapak berkenaan turut mengakui tidak mempunyai wang untuk berpindah ke lokasi baru sekalipun sedar ia berpotensi mengancam keselamatan keluarganya.

Selain Bhalswa, tiga lagi tapak pelupusan sampah sekitar New Delhi turut dilaporkan mengalami kebakaran. Mengikut perancangan, Bhalswa sepatutnya ditutup lebih sedekad yang lalu. Bagaimanapun, itu tidak berlaku dengan tapak pelupusan sampah berkenaan terus menerima 2,300 tan sampah domestik setiap hari.

Hal ini mengundang kritikan ramai pihak termasuk ahli-ahli politik terhadap pengurusan sampah Delhi yang dianggap lapuk dan bermasalah. Selain dilabel bermasalah, sesetengah syarikat yang diupah merupakan kroni kepada parti pemerintah BJP. Ini sekaligus mengundang persoalan berkenaan kelayakan syarikat yang diupah dan tuduhan rasuah terhadap pengurusan sampah Delhi.

.Kebakaran gunung sampah Bhalswa sebenarnya hanyalah sekelumit daripada kesan perubahan iklim yang membelenggu India ketika ini. Gelombang haba telah membunuh lebih 6,500 orang di India sejak 2010. Dan para saintis memberi amaran gelombang haba yang dialami ketika ini boleh menjadi lebih buruk dan lebih kerap di Asia Selatan terutama India.

Perdana Menteri India, Narendra Modi turut mengakui isu ini telah mencetuskan siri kebakaran di seluruh negara sejak seminggu lepas. Ia bukan saja berlaku di kawasan hutan dan rizab semulajadi tetapi di kemudahan awam seperti hospital dan petempatan orang awam. Hal ini dijangka menjadi duri dalam daging kepada New Delhi yang dilihat tiada kesungguhan dalam menangani isu perubahan iklim.

Gelombang haba yang dialami India ketika ini sebelum ini dilaporkan berlaku sekali dalam tempoh 50 tahun. Tetapi menurut Mariam Zachariah dari Institut Grantham, Imperial College London percaya ia akan lebih kerap berlaku dengan kekerapan sekali dalam tempoh empat tahun. Selagi mana sasaran pengurangan karbon yang ditetapkan gagal dicapai oleh negara-negara dunia, gelombang haba akan terus membelenggu India selama bertahun-tahun.

RUJUKAN

AFP. (2022, 28 April). Extreme heatwave in India and Pakistan causes power and water shortages. The Guardian.

Ghosal, A. (2022, 27 April). Indian capital engulfed in smoke after landfill catches fire. ABC.

Specktor, B. (2022, 30 April). 17-story-tall ‘mountain’ of garbage spontaneously combusts during Indian heatwave. Live Science.

Singh, P. (2022, 26 April). Massive fire at Bhalswa landfill in north Delhi, 4th landfill fire in a month. Hindustan Times.


Karoshi – Bekerja Sampai Mampus

Nilai
kerajinan dan kesungguhan dengan orang Jepun tidak boleh dipisahkan bak irama
dan lagu. Imej sebegini dikatakan bertanggungjawab membantu Jepun bangkit
sebagai kuasa ekonomi dunia yang kita kenali hari ini dan dilihat sebagai
antara motivasi Tun Dr Mahathir Mohamad semasa menggubal Dasar Pandang Ke
Timurnya pada tahun 80-an. Tetapi nilai ini juga secara tidak langsung
bertanggungjawab mencetuskan satu fenomena yang dikenali sebagai karoshi
(kematian semasa bekerja).

Bagi ramai rakyat Jepun, nilai rajin dan kesungguhan ini disamakan dengan waktu bekerja terlalu lama. Pada mereka, bekerja untuk tempoh lama sebegini dilihat dapat mengembalikan semula kekuatan ekonomi negara yang musnah selepas Perang Dunia Kedua. Dan mentera ini dijadikan sebagai azimat untuk mendorong mereka membina semula negara dari tahun 60-an hingga tahun 90-an. Budaya ini sudah mencetuskan isu karoshi pada tahun 60-an dan 70-an.

Tetapi berbeza dengan isu karoshi yang berlaku hari ini, situasi ini tidak menarik perhatian orang ramai ketika itu kerana ia dianggap norma dan mereka yang mati sudah menikmati kehidupan yang selesa. Keadaan ini semakin teruk hari ini seperti didedahkan aktivis Makoto Iwahashi kerana pekerja-pekerja tidak lagi menikmati jaminan keselamatan pekerjaan yang dinikmati sebelum ini.

Pekerja-pekerja
yang mati akibat karoshi ini bukan saja bekerja terlalu lama bahkan bekerja
lebih masa kadang-kadang melebihi 80 jam dalam seminggu. Akibat tekanan kerja
yang melampau ini, ini mengakibatkan ramai mangsa mati akibat sakit jantung,
strok dan membunuh diri. Berdasarkan statistik rasmi, jumlah kes karoshi ini
mencecah ratusan kes tetapi aktivis hak asasi pekerja merasakan statistik
sebenar jauh lebih tinggi. Satu statistik dari Januari 2010 hingga Mac 2015
mendedahkan 368 kes bunuh diri (352 lelaki, 16 wanita) berpunca dari kes
karoshi. Dalam satu kajian, lebih suku pekerja mengakui mereka bekerja lebih
masa 80 jam setiap bulan tanpa menerima sebarang bayaran. Sementara 12% pekerja
pula mengakui mereka bekerja lebih 100 jam setiap bulan.

Situasi ini tidak dibantu dengan satu konsep yang dikenali sebagai ie yang bermaksud keluarga, rumah dan puak. Konsep ini dieksploitasi oleh majikan-majikan yang tidak bertanggungjawab bagi membolehkan pekerja-pekerja ini terus setia dengan syarikat termasuk memaksa mereka bekerja lebih lama.

Tetapi krisis ekonomi yang berlaku pada tahun 1990-an dan 2007/2008 dilihat meruntuhkan konsep ini dan membenarkan pekerja menolak cubaan eksploitasi individu sebegini. Tetapi masih ada yang melihat syarikat sebahagian dari konsep ie dan ini diakui oleh Toshio Takagi dari Universiti Wanita Showa. Beliau menambah, “Untuk mengubah mentaliti pekerja ini akan mengambil masa lama.”

Mitos kerajinan orang Jepun

1.
Orang Jepun dianggap rajin bekerja kerana tidak pernah mengambil cuti termasuk
cuti bergaji. Hakikatnya, mereka jarang mengambil cuti kerana jika mereka
berbuat demikian, mereka dianggap pemalas dan tiada semangat bekerjasama. Kalau
berani, cubalah minta cuti dengan penyelia atau pengurus masing-masing. Tiada
siapa akan berani berbuat demikian kerana ia dianggap menjatuhkan maruah. Dan
sejujurnya, Jepun juga mempunyai cuti umum yang banyak di mana lebih baik
pekerja terus bekerja sehingga hari cuti tiba.

2.
Orang Jepun dianggap rajin kerana mengambil kerja lebih masa yang lebih lama
walaupun tidak dibayar. Hakikatnya, orang yang bekerja lebih lama ini berbuat
demikian atas sebab tekanan persekitaran dan itu juga tidak menjadikan mereka
lebih produktif. Masa-masa seperti mesyuarat yang lama dan tiada hala tuju
dipergunakan sesetengah daripada mereka untuk melelapkan mata barang seketika.
Pengulangan tugas yang melampau dan pengisian kertas kerja yang tidak
diperlukan juga menjejaskan produktiviti pekerja Jepun.

3.
Orang Jepun dianggap rajin kerana terlalu letih selepas seharian bekerja. Dalam
sesetengah situasi, anggapan sebegini memang betul. Tetapi kadangkala, mereka
ini terlalu letih kerana berparti dengan bos dan rakan-rakan sekerja. Aktiviti
sebegini yang dikenali sebagai nomikai perlu dihadiri kerana inilah peluang
mengenal individu yang dapat membantu mereka naik pangkat dan boleh diharap
oleh pasukan pengurusan. Dan bagi membantu mereka bekerja, mereka mengambil
minuman tenaga bukan saja untuk membantu mereka bekerja tetapi juga untuk
melambatkan simptom terlalu banyak minum alkohol.

Dari
segi statistik pula, satu kajian mendedahkan ketidakpuasan hati pekerja Jepun
terhadap pekerjaan mereka berada di paras bawah purata. Sementara laporan
Gallup pula mendedahkan 67% pekerja tidak berminat (bekerja kerana gaji tetapi
tidak berminat tentang kerja atau syarikat mereka) dengan 24% lagi menunjukkan
mereka tidak kisah tentang pekerjaan mereka malah berusaha menjatuhkan syarikat
mereka. Tindakan individu sebegini mengakibatkan Jepun kerugian 26 trilion yen
atau $232 bilion setiap tahun. Sementara dari segi KDNK per jam berdasarkan
mata wang dolar Amerika menempatkan Jepun di tangga ketiga dengan $36.10 sejam,
jauh di belakang Amerika Syarikat ($56.90 sejam) dan Perancis ($50.90 sejam).

Antara kes Karoshi yang diketahui

1.
Naoya Nishigaki, 27 mati pada tahun 2015 akibat masalah terlebih dos
ubat-ubatan. Kes dianggap sebahagian daripada fenomena karoshi kerana dia
bekerja terlalu lama di pejabat kadangkala sehingga 37 jam.

2.
Pada tahun sama, seorang pekerja agensi pengiklanan Dentsu bernama Matsuri
Takahashi, 24 membunuh diri dengan melompat dari bangunan tinggi. Hasil
siasatan polis mendedahkan Takahashi bekerja lebih masa sebanyak 100 jam
sebulan dalam tempoh sebelum dia membunuh diri dan tidak banyak mendapat tidur
secukupnya.

3.
Wartawan politik NHK Miwa Sado mati akibat sakit jantung pada Julai 2013. Pada
Jun dan Julai tahun itu, Sado membuat liputan pilihan raya tempatan dan
parlimen untuk stesen televisyen itu. Dia kemudiannya mati tiga hari selepas
keputusan pilihan raya.

4.
Sebelum mengambil nyawanya sendiri pada 2016, doktor pelatih Aya Kimoto dipaksa
bekerja terlalu lama di sebuah hospital di Niigata dengan kerja lebih masanya
berjumlah 251 jam sebulan sebelum dia meninggal dan 200 jam dalam tempoh empat
bulan. Akibat tempoh kerja yang terlalu lama, Kimoto mengalami masalah
kemurungan melampau dan akhirnya membunuh diri.

Perang Karoshi

Apabila
bilangan kematian membabitkan karoshi semakin meningkat, kerajaan Jepun di
bawah pimpinan Perdana Menteri Shinzo Abe perlu bertindak segera demi
memastikan isu ini tidak bertambah parah. Antara inisiatif yang diperkenalkan
Tokyo ialah inisiatif Premium Fridays yang menggalakkan majikan membenarkan
pekerja pulang lebih awal pada pukul 3.00 petang setiap Jumaat terakhir bulan.
Selain itu, mereka juga menggesa pekerja mengambil lebih banyak cuti di mana
pekerja layak mendapat cuti 20 hari setahun. Tetapi 35% pekerja masih enggan
mengambil cuti walaupun digalakkan oleh pihak kerajaan.

Di
sesetengah tempat seperti Toshima, mereka mengambil langkah mematikan
lampu-lampu pejabat pada 7.00 malam untuk memaksa pekerja pulang ke rumah.
Menurut pengurus Hitoshi Ueno, inisiatif ini dibuat bagi menambah produktiviti
pekerja dan memastikan kesihatan mereka terutama dari segi mental berada dalam
keadaan baik. Tetapi menurut aktivis, langkah-langkah sebegini walaupun
membantu tetapi masih lagi sedikit dan gagal menangani isu sebenar: ramai
pekerja mati kerana bekerja terlalu kuat dan terlalu lama. Satu-satunya solusi
untuk masalah ini ialah meletakkan had tempoh kerja lebih masa yang boleh
dikenakan mengikut undang-undang.

Cadangan
ini kemudiannya menjadi sebahagian dari akta reformasi buruh yang dibentangkan
di Diet (Parlimen Jepun) pada tahun lepas yang mengandungi beberapa fasal
termasuk mengehadkan purata kerja lebih masa kepada 60 jam dan gaji yang lebih
adil. Namun, akta sama juga memberi kebenaran kepada syarikat-syarikat
memerintahkan pekerja bekerja lebih masa sehingga 100 jam semasa tempoh sibuk
(hari perayaan dan sebagainya) sekaligus masuk dalam zon merah karoshi itu
sendiri. Walaupun Abe menganggap akta yang dibentangkan ini merupakan satu
reformasi kepada sektor buruh Jepun selepas Akta Standard Buruh 1947, bagi
ramai waris keluarga mangsa yang terlibat, ia masih dianggap tidak mencukupi.

Bagi mereka, Tokyo dilihat lebih berminat menjaga kepentingan syarikat-syarikat besar tanpa memandang sedikit pun soal kebajikan pekerja. Bagi ahli akademik Koji Morioka yang mengkaji fenomena karoshi selama 30 tahun, tindakan Tokyo dianggap satu pengkhianatan kepada keluarga-keluarga mangsa yang terjejas.

Ibu Naoya Nishigaki, Michiko berpandangan tanah airnya itu membunuh rakyatnya yang bekerja di mana mereka seharusnya dilayan sebagai aset dan bukan seperti hamba abdi.

Dia menambah, “Syarikat-syarikat hanya mementingkan keuntungan jangka pendek. Anak saya dan pekerja-pekerja muda lain bukan tidak suka bekerja, mereka berkemampuan dan boleh menunjukkan prestasi yang baik. Berikan peluang kepada mereka bekerja tanpa waktu bekerja yang panjang atau berisiko mengalami masalah kesihatan dan negara amat bertuah memiliki orang-orang seperti mereka.”


Mengapa Banyak Tugu Tinggalan Mesir Purba Tidak Berhidung?

Pernah tengok patung, tugu atau berhala yang berwajah para Firaun yang pernah memerintah zaman Mesir Kuno? Kenapa kebanyakkan patung-patung itu kehilangan batang hidung? Sama juga seperti tugu Sphinx. Adakah ini suatu kebetulan atau konspirasi yang dirancang oleh pihak tertentu?

“Hurm, ini semua salah Yahudi” berkata salah seorang fanatik fitan.

PENDAPAT PERTAMA.

• Beberapa ahli arkeologi berpendapat kenapa batang hidung para patung ini hilang adalah kerana patung-patung ini terdedah kepada hakisan angin yang kencang, pengeseran antara lapisan tanah & pasir serta aliran air hujan.

• Seperti beberapa tugu yang kehilangan hidung ini ada diantaranya ditemui di makam-makam para Firaun di bawah tanah berkemungkinan mengalami tekanan berat lapisan tanah atau pasir yang beratnya sekitar beribu tan.

• Walaupun batu marmar yang kuat & tahan lama digunakan dalam pembuatan & pengukiran tugu atau patung ini ia tetap terhakis dengan fenomena alam.

• Tugu Firaun Tutankhamun & Ankesaman yang berada di luar makam Luxor, di Luxor juga kehilangan batang hidung.

PENDAPAT KEDUA.

• Beberapa ahli arkeologi juga mengatakan bahawasanya punca lain patung-patung ini kehilangan hidung adalah disebabkan vandalisme.

• Seorang ahli sejarah Arab Mesir, al-Maqrizi mencatatkan pada abad ke-15 seorang ahli Sufi yang bernama Muhammad Su’im al-Dahr memusnahkan batang hidung tugu Sphinx kerana para penduduk Mesir pada ketika itu menyembah tugu Sphinx untuk memohon pertolongan daripadanya untuk mengawal banjir yang berakibat limpahan air dari sungai Nil.

Tetapi fakta ini masih diperdebatkan oleh para ahli arkeologi kerana mereka juga mengesyaki Napoleon Bonaparte yang meletupkan batang hidung tugu Sphinx dengan menggunakan meriam ketika menakluk Mesir pada suatu ketika dahulu.

• Pengikut fanatik agama juga berkemungkinan penyebab hal ini.

• Batang hidung patung atau tugu ini juga menjadi mangsa para penjarah atau ‘treasure hunter’ ketika mencari harta karun di dalam makam-makam para Firaun.

• Pembaca boleh melihat beberapa tugu atau patung zaman Dinasti Mesir Kuno yang kehilangan hidung diantaranya tugu Firaun Haramheb, Nefertiti, Kemet & sebagainya.

Jadinya, jangan memandai buat kesimpulan kehilangan batang-batang hidung tugu ataupun patung zaman Dinasti Mesir Kuno ini adalah ulah konspirasi entah apa-apa. Adios.

Sumber Rujukan : Effaced – The Missing Noses of Classical Antiquity.

– TAMAT –


Hubungan Orang Melayu-Orang Asli Dalam Sejarah

Tidak
dapat dinafikan bahawa orang Melayu adalah pribumi di Asia Tenggara khasnya di
Malaysia seiring dengan kewujudan satu kelompok manusia yang dipanggil sebagai
‘Orang Asli’ di negara kita. Selain dari bukti linguistik, sebagai contoh
bahasa orang Jakun serumpun  dengan
bahasa Melayu, bukti genetik juga membuktikan bahawa orang Melayu dan Orang
Asli juga memiliki ‘hubungan darah’ sebagaimana rumusan oleh Prof. Madya Dr.
Zafarina Zainuddin, seorang pakar kajian genetik di Pusat Penyelidikan
Biokimia Analisis, Universiti Sains Malaysia:

“Apabila membuat kajian DNA berkenaan, kita temui sesuatu yang hampir sama dalam DNA orang Melayu dan Orang Asli Semang yang menandakan kedua-dua masyarakat ini berada dalam rumpun yang sama, sekali gus menjadikan Melayu sebagai bangsa yang sangat tua dari Kepulauan Melayu.” –  (Prof Madya Dr. Zafarina Zainuddin, dipetik dari “Melayu,Orang Asli Satu rumpun”, Siti Haliza Yusop, Berita Harian)

Secara umumnya terdapat tiga kumpulan utama Orang Asli di Semenanjung
Malaysia iaitu Semang (Negrito), Senoi dan Melayu Asli (Aborigine Malay) yang dibezakan melalui bahasa, kebudayaan, cara
hidup serta ciri-ciri ﬁzikal. Daripada tiga kumpulan utama ini terbahagi pula
suku kaum yang kecil.

Suku Senoi merupakan suku yang terbesar di Semenanjung Malaysia. Suku Senoi
terdiri daripada Temiar, Semai, Che Wong, Jahut, Semoq Beri dan Mah Meri.
Kumpulan Melayu Asli pula merangkumi Temuas Belandas, Semelai, Jakun, Orang
Kanaq, Orang Seletar dan Orang Kuala atau Laut. Dalam kumpulan Semang (Negrito)
terdapat suku Kintak, Kensiu, Jahai, Mendriq, Batek dan Lanoh.

Kesimpulannya, terdapat 3 kumpulan besar Orang Asli di Malaysia:

1) Semang (Negrito)

2) Senoi (Aslian)

3) Melayu Asli (Proto-Melayu/Aborigine
Malay)

Hubungan yang umum di antara orang Melayu dan kelompok Orang Asli ini ialah pertukaran hasil hutan dengan produk orang Melayu seperti kain, senjata, garam dan sebagainya. Terdapat juga hubungan perkahwinan sesama orang Melayu dan Orang Asli. Di sana memang terdapat beberapa riwayat lisan yang mengandungi isu hubungan orang Melayu dan Orang Asli, namun dalam tulisan ini saya ingin membandingkan dua riwayat yakni ‘Riwayat Melayu Kinta’ dan ‘Legenda Mawas &  Siamang’. Kedua-dua riwayat lisan ini dipilih kerana mengandungi banyak maklumat berharga berkenaan hal-ehwal kehidupan orang Melayu dan Orang Asli pada masa silam.0

1)  Riwayat Melayu Kinta

Legenda ini menceritakan asal-usul hubungan orang Melayu yang digelar
‘Orang Baruh’ dan Orang Asli yang digelar ‘Orang Darat’.

Legenda ini menyebutkan bahawa
pada masa dahulu orang Melayu dan Orang Darat tinggal bersama di satu tempat.
Kemudian terjadinya banjir besar, yang mana kedua-dua puak ini lari
menyelamatkan diri masing-masing dari bencana itu. Orang Melayu menyelamatkan
diri ke kawasan rendah, atau disebut sebagai ‘baruh’, maka dari sini Orang
Darat memanggil mereka sebagai Orang Baruh. Sebaliknya oleh kerana Orang Darat
bergerak ke kawasan pedalaman maka sebab itulah mereka digelar Orang Darat.

Setelah beberapa lama, akhirnya
banjir itu surutlah. Maka kedua-dua puak tadi bertemu kembali dan bersama-sama
membuat satu perayaan. Dalam perayaan itu, satu pertandingan berenang diadakan
di sebuah tasik di mana setiap seorang perenang dari puak masing-masing akan
berenang sambil memegang satu surat, ‘manuskrip’ atau inskripsi yang menyimpan
maklumat asal-usul mereka. Namun apabila kedua-duanya sampai ke tengah tasik,
ribut petir telah melanda dan surat yang dipegang oleh perenang Orang Darat
telah hilang dalam ribut itu.

 Ini menyebabkan Orang Darat kehilangan warisan
bertulis mereka. Sebaliknya Orang Baruh masih mengekalkan surat mereka maka
sebab itulah keturunan Orang Baruh lebih cerdik dari keturunan Orang Darat.
Dengan ini Orang Baruh perlulah selalu menjenguk Orang Darat atau menjaga
mereka manakala Orang Darat pula perlu memberi bantuan kepada Orang Baruh.

2) Legenda Mawas & Siamang

Legenda ini didapati dari Orang Semang (dipercayai Orang Lanoh) di Ijok,
Selama dalam negeri Perak, ia dikumpulkan oleh I.H Evans pada tahun 1913. Menariknya
menurut Paul Schebesta, seorang pengkaji, legenda ini turut dikongsi oleh orang
orang Jahai di Perak dan orang Kintaq di Kedah. Namun ada sedikit variasi,
contohnya yang membakar rumput itu ialah Raja Beruk:

Suatu hari raja kepada mawas
yakni Raja Mawas, bertempur dengan raja kepada siamang yakni Raja Siamang, di
negara tempat nenek moyang kami tinggal. Nenek moyang kami melarikan diri dari
tempat itu, ketakutan akibat perang itu, dan menyembunyikan diri di dataran
yang diliputi oleh rumput. Raja Mawas mengalahkan Raja Siamang dan kemudiannya,
bersama-sama rakyatnya, melarikan diri dan bersembunyi di dataran yang sama
dengan nenek moyang kami bersembunyi. Raja Mawas datang dan membakar rumput di
dataran itu, dan Raja Siamang dan pengikutnya melarikan diri dan melintasi
Sungai Perak. Nenek moyang kami tidak melarikan diri, menyembunyikan diri dalam
lubang landak, untuk menyelamatkan diri dari api. Walaupun demikian, api itu
menghampiri mereka dan membakar rambut mereka, dan itulah sebabnya mengapa
kami, keturunan kami, mempunyai rambut keriting hingga ke hari ini.

Selepas perang berakhir, raja
segala beruk yakni Raja Beruk, menjadi hakim antara puak siamang dan puak
mawas, dan dia memberikan penghakiman bahawa siamang harus berdiam di tepi
selatan Sungai Perak dan mawas di sebelah utara; dan dengan demikianlah keadaan
mereka sampai ke hari ini, walaupun sebelum ini kedua-dua puak itu tinggal di
sebelah utara.

Nenek moyang orang Melayu, ketika peperangan ini terjadi, melarikan diri ke hilir membawa sudu nasi bersama mereka, dan itulah sebabnya orang Melayu menggunakan sudu (senduk) dalam memasak nasi mereka. Nenek moyang kami melarikan diri ke hulu membawa tongkat; dan itulah sebabnya mengapa kita masih menggunakan tongkat untuk menggali ubi di dalam hutan.Cerita di atas tidak menampilkan kisah orang Melayu pada awalnya, hanya kisah konflik antara puak Siamang dan puak Mawas, serta bagaimana moyang orang Semang menyelamatkan diri. Kemudian barulah muncul kisah orang Melayu yang rupa-rupanya turut menyelamatkan diri daripada peperangan itu. Ini menunjukkan seolah-olah Semang dan Melayu tinggal di tempat yang sama dan terkesan dengan peperangan tersebut.

Analisis Ringkas

Sekarang mari kita analisis maklumat-maklumat menarik dari kedua-dua riwayat lisan ini.   Komuniti

Dalam kedua-dua riwayat, telah disebutkan bahawa orang Melayu dan Orang
Asli pernah tinggal dalam satu komuniti atau satu kawasan penempatan.

Bencana:

Dalam Riwayat Melayu Kinta, bencana yang berlaku adalah banjir, manakala
dalam Legenda Mawas & Siamang, bencana yang terlibat adalah peperangan.

Tempat Baru:

Dalam Riwayat Melayu Kinta, orang Melayu berhijrah ke kawasan lebih rendah
manakala Orang Asli berpindah ke kawasan pedalaman. Dalam Legenda Mawas &
Siamang, orang Melayu berhijrah ke hilir manakala Orang Asli berhijrah ke hulu.

Artifak:

Dalam Riwayat Melayu Kinta, kedua-dua kaum, yakni orang Melayu dan Orang
Asli memiliki ‘artifak’ berbentuk ‘surat’ yang mengandungi maklumat asal-usul
mereka.

Teknologi:

Dalam Legenda Mawas & Siamang, penyebutan tentang senduk nasi dan
tongkat itu melambangkan budaya dan teknologi yang diwarisi oleh Semang dan
Melayu, di mana orang Melayu mengamalkan budaya pertanian manakala orang Semang
mengamalkan budaya mencari hasil hutan.

Kesimpulan

Kewujudan
kedua-dua riwayat lisan yang menyebutkan perihal hubungan orang Melayu dan
Orang Asli ini membuktikan bahawa orang Melayu adalah pribumi di Malaysia
khususnya dan telah pun wujud seiring dengan Orang Asli sehingga rekod hubungan
ini dirakamkan dalam riwayat lisan.

Kedua-dua
riwayat ini juga jelas menyebutkan asal-usul orang Melayu dan Orang Asli yang
dahulunya serumpun atau hidup bersama-sama, kemudian dipisahkan oleh satu
kejadian yang merubah faktor sosial, ekonomi dan sejarah kedua-duanya.

Dengan
kemajuan dalam pelbagai bidang seperti linguistik, antropologi, genetik dan
arkeologi memungkinkan apa yang dirakam dalam kedua-dua riwayat lisan ini
memiliki nilai sejarah yang tersendiri.

RUJUKAN:

1.
Noraida binti
Harun dan Noor Ashikin binti Hamid, Akta orang asli 1954 (AKTA 1954) : Sejauh
Mana Melindungi Hak Orang Asli: Satu Kajian Perbandingan, Perpustakaan
Universiti Sultan Zainal Abidin

2. Prof.
Madya Dr. Zafarina Zainuddin, dipetik dari “Melayu,Orang Asli satu
rumpun”, Siti Haliza Yusop (2015), Berita Harian

3. Marina Roseman, May, 1979/2003, Malay and Orang
Asli Interactions:

Views From Legendary History,  Cornell University

4. Skeat, W. W. 1900 (1967). Malay Magic. New York:
Dover.

5. Schebesta, Paul. 1926. “Das Hala- oder Medizinmannwesen bei den
Semang auf Malacca,” Jahrbuch of St. Gabriel’s College (1926), Vienna.

6. Schebesta, Paul, 1928 (1973). Among the Forest
Dwarfs of Malaya. Kuala Lumpur: Oxford University Press.

7.
Salma Nasution Khoo, Abdur-Razzaq Lubis, Kinta Valley: Pioneering Malaysia’s
Modern Development, Areca Books, 2005


Sokushinbutsu – Amalan Memumiakan Diri Sendiri

Lebih 1000 tahun yang lalu, terdapat sebuah amalan aneh yang dimulakan oleh seorang sami Jepun bernama Kukai. Amalan ini bertujuan untuk mempersembahkan tingkat kemuncak disiplin dan dedikasi keagamaan yang dimiliki oleh seseorang sami. Sokushinbutsu, satu amalan berbentuk memumiakan diri sendiri merupakan sebuah ritual yang mengambil masa bertahun-tahun sebelum mencapai tujuannya dan ia memuncak kepada kematian dan pengawetan jasad.

Jika seseorang
sami berjaya dalam melakukan sokushinbutsu ini, jasadnya akan
ditempatkan di sebuah kuil untuk dikunjungi, disaksikan dan dihormati bahkan
dipuja oleh orang ramai.

Kukai (774-834M)
merupakan seorang sami, pengkhidmat awam, cerdik pandai, ahli puisi, artis dan
pengasas kepada sebuah aliran keagamaan yang dikenali sebagai Shinon. Aliran
ini menggabungkan beberapa eleman daripada ajaran Buddha, Shinto Lama, Taoist
dan agama-agama lain.

Kukai dan para
pengikutnya menerapkan pengamalan Shugendo, iaitu sebuah prinsip falsafah yang
disandarkan kepada pencapaian kekuatan kerohanian menerusi disiplin dan
penafian diri (zuhud). Menjelang akhir hayatnya, Kukai menjalani satu meditasi
tahap tinggi dan beliau bahkan menolak sebarang makanan mahupun minuman – sekaligus
membawa kepada kematiannya.

Jasadnya disemadikan di Gunung Koya yang terletak di wilayah Wakayama. Setelah beberapa tempoh kemudian, makam tersebut dibuka dan Kukai, yang dikenali sebagai Kobo-Dashi, ditemui dalam keadaan seakan-akan sedang tidur dengan postur tubuhnya tidak berganjak apatah lagi kondisi jasadnya tidak berubah. Begitu juga rambutnya yang masih tumbuh secara sihat dan kuat.

Sejak itu,
proses sokushinbutsu pun dibentuk dan dikembangkan lalu proses
pengmumiaan diri sendiri ini mula diamalkan oleh sejumlah pengikut setia aliran
Shingon. Mereka-mereka ini tidak memandang amalan tersebut sebagai satu
tindakan membunuh diri. Sebaliknya, sokushinbutsu dipercayai merupakan satu
bentuk amalan yang bertujuan untuk mencapai tahap pencerahan selanjutnya dalam
hal keagamaan.

Di dalam bukunya
yang berjudul Living Buddhas: The Self-Mummified Monks of Yamagata, Japan, Ken
Jeremiah mengemukakan kenyataan bahawa terdapat banyak agama yang melihat jasad
sami-sami yang tidak mereput apatahlagi tercacat cela itu sebagai satu petanda
kurniaan rahmat istimewa atau satu bentuk keupayaan yang luar biasa.

PROSES
PENGMUMIAAN DIRI SENDIRI

Langkah-langkah yang
terangkum dalam proses pengmumiaan tubuh badan sendiri ini merupakan suatu yang
amat ketat lagi menyakitkan. Pada 1000 hari pertama, sami yang ingin
menjalankan sokushinbutsu perlu berhenti daripada mengambil sebarang
makanan selain daripada kacang, bijirin, buah dan beri. Mereka turut mula
mengamalkan aktiviti-aktiviti fizikal lanjut bagi tujuan menghapuskan kesemua
lemak pada tubuh badan mereka.

Untuk seribu
hari yang berikutnya, diet pemakanan mereka akan diketatkan lagi iaitu kepada
hanya kulit kayu dan akar pokok. Pada penghujung tempoh ini, mereka perlu meminum
teh beracun yang diperbuat daripada getah pokok Urushi yang bakal mengakibatkan
mereka muntah teruk dan kehilangan cecair dalam badan dengan pantas. Minuman
ini turut berperanan sebagai pengawet tubuh di samping membunuh kesemua cacing
dan bakteria yang berpotensi membuatkan tubuh mereput sesudah meninggal dunia.

Pada peringkat
terakhir, iaitu setelah lebih 6 tahun persiapan yang penuh menyeksakan, si sami
tersebut perlu mengurung diri mereka sendiri di dalam sebuah makam batu yang
bersaiz sedikit besar berbanding tubuhnya. Di dalam makam tersebut, sami itu
perlu duduk dalam posisi teratai dan bermeditasi – langsung tidak berganjak
hingga meninggal dunia.

Kemudian, sebuah
tiub udara kecil akan dimasukkan ke ruangan itu untuk membekalkan oksigen. Pada
setiap hari, si sami itu akan membunyikan sebuah loceng bagi memaklumkan kepada
rakan-rakannya di luar bahawa beliau masih hidup. Apabila loceng itu mula
berhenti berbunyi, tiub akan dialihkan dan makam tersebut akan ditutup dengan
rapi selama seribu hari lagi.

Pada akhir
tempoh itu, makam tersebut akan dibuka untuk melihat sama ada sami tersebut
berjaya dalam proses sokushinbutsu-nya ataupun tidak. Sekiranya jasad
sami itu ditemui dalam keadaan terpelihara, maka sami itu akan dinaikkan darjat
sehingga ke tahap Buddha. Jasadnya akan dialihkan daripada makam dan akan
ditempat di sebuah kuil di mana beliau akan dipuja dan dihormati.

Sekiranya jasad
sami tersebut didapati mereput, ia akan disemadikan semula di makam itu dan
hanya akan dihormati atas ketahanannya menghadapi ujian sokushinbutsu
namun ia tidak dipuja.

Amalan pengmumiaan diri sendiri ini berterusan sehingga abad ke-19M. Pada abad itu, amalan sokushinbutsu diharamkan oleh kerajaan Jepun. Pada hari ini, amalan sokushinbutsu tidak lagi dianjurkan apatah lagi diamalkan oleh mana-mana aliran dalam ajaran Buddha.

Dipercayai
bahawa terdapat ratusan sami yang cuba melakukan sokushinbutsu, namun
hanya 28 orang sahaja dicatatkan berjaya memumiakan diri. Kebanyakan jasad
sami-sami yang berjaya ini boleh dikunjungi di pelbagai kuil di Jepun pada hari
ini. Antara yang paling terkenal adalah Shinnyokai Shonin dari Kuil
Dainichi-Boo yang terletak di Gunung Yudono yang dianggap suci. Jasad sami-sami
yang lain pula boleh dikunjungi di Kuil Nangakuji yang terletak di pinggir
bandar Tsuruoka dan di Kuil Kaikokuji di kota kecil Sakata.

*Kapsyen gambar tajuk: Shinnyokai-Shonin di Kuil Dainichi-Boo

RUJUKAN

April Holloway.
(9 November 2014). Sokushinbutsu and the ancient Japanese monks that mummified
themselves to death. Ancient Origins.
https://www.ancient-origins.net/news-history-ancient-traditions/sokushinbutsu-and-ancient-japanese-monks-mummified-to-death-012938

Davey
Young. (4 Oktober 2016). The Monks Who Spent Years Turning Themselves into
Mummies – While Alive. Atlas Obscura.
https://www.atlasobscura.com/articles/sokushinbutsu

Dylan.(n.d.).
Sokushinbutsu of  Dainichi Temple.Atlas Obscura.
https://www.atlasobscura.com/places/sokushinbutsu-dainichi-temple

Krissy Howard. (25 Oktober 2016). The Japanese Monks Who Mummified
Themselves While Still Alive. All That Interesting.
https://allthatsinteresting.com/sokushinbutsu


Kesedihan Menurut Ibnu Hazm

Nama beliau ialah Abu Muhammad Ali bin Ahmad bin Said bin Hazm bin Ghalib. Beliau berasal daripada keturunan Parsi dan dilahirkan pada tahun 384H (994M) di Cordova, Sepanyol. Bapanya merupakan salah seorang menteri kerajaan Umawi. Ibn Hazm juga terlibat sama dalam pentadbiran kerajaan Umawi.

Apabila tentera Barbar meny3rang kerajaan Umawi pada tahun 1013M, Ibn Hazm dihalau dari Cordova. Selama 10 tahun, beliau berpindah dari satu tempat ke satu tempat yang lain di seluruh negara untuk berjuang mengembalikan semula pemerintahan kepada kerajaan Umawi.

Walau bagaimanapun pada tahun 1023M, penglibatan beliau dalam politik berakhir apabila pemimpinnya, al-Mustazhar telah dibvnuh. Ibn Hazm membuat keputusan untuk meninggalkan Cordova dan mengasingkan diri daripada dunia politik. Kehidupan beliau selepas itu dihabiskan dengan dunia penulisan sehingga akhir hayatnya.

Ibn Khallikan berpendapat, Ibn Hazm ialah seorang yang luas ilmu pengetahuan dalam pelbagai bidang ilmu, terutamanya ilmu hadis dan fiqh. Beliau juga mampu membuat kesimpulan hukum daripada pelbagai kitab dan menguasai banyak ilmu. Beliau seorang yang mengamalkan ilmunya dan menjadi seorang zahid (orang yang zuhud) setelah merasai kekuasaan dunia dalam pemerintahan serta rendah hati.

Kesedihan menurut Ibnu Hazm

D dalam kitab al-Akhlāq wa al-Siyar fī Mudāwāt al-Nufūs oleh Ibnu Hazm, beliau telah menerangkan tentang kesedihan dengan makna yang lebih mendalam dan berkaitan dengan kehidupan seharian kita.

Sedih kerana harta

Ibnu Hazm menyatakan bahawa kenapa orang mencari harta adalah kerana mereka telah merasa peritnya kesusahan dan ketiadaan wang. Sama ada kesusahan itu berasal dari diri sendiri seperti muflis ataupun diwarisi dari keluarganya yang susah. Justeru, kesedihan ini berpunca daripada kemiskinan dan ketiadaan harta yang membuatkan mereka susah.

Sedih kerana kedudukan

Beliau juga berpendapat bahawa kenapa orang mengejar pangkat dan kedudukan kerana mereka mahu menghapuskan perasaan sedih dalam jiwa. Kesedihan yang dimaksudkan berpunca daripada rasa hina dan rendah diri seseorang yang tidak mempunyai status yang gah di mata masyarakat dan terutamanya pada dirinya sendiri.

Sedih kerana keseronokan

Keseronokan atau kenikmatan merupakan perkara yang menggembirakan hati manusia. Namun ketahuilah bahawasanya sebahagian orang mencari keseronokan kerana mereka melalui perasaan duka kecewa dan kehilangan nikmat daripada diri mereka. Dengan mencari keseronokan, mereka dapat menutup kesedihan akibat kehilangan yang dirasai.

Sedih kerana ilmu

Kita melihat ramai orang yang berusaha dalam pelajaran dalam apa jua peringkat. Sebahagian mereka mencari ilmu bukan kerana minat dan bertujuan mendapatkan kerja. Tetapi mereka mencari ilmu kerana mereka merasakan diri mereka bodoh. Kebodohan yang pernah dirasai menjadikan mereka bersedih hati. Ini kerana kebodohan menjadikan mereka tidak berkuasa dan tidak berkeupayaan berbanding orang lain.

Sedih kerana perkhabaran

Ibnu Hazm juga menyatakan bahawa orang yang ingin mendengar perkhabaran-atau lebih mudah difahami bahasa moden-mencari geng untuk bersembang bertujuan menghapuskan kesedihan yang datang dari hidup bersendirian. Forever alone gitu. Jadi makna kesedihan di sini ialah penderitaan dan kekosongan akibat terasing daripada kawan, keluarga dan masyarakat.

Penawar Kesedihan

Pada Ibnu Hazm, tiada yang dapat merawat dan menghapuskan kesedihan melainkan beribadah kepada Allah SWT. Beliau menyatakan bahawa dunia ini bersifat palsu dan fantasi. Ini kerana setiap kebahagiaan, terutamanya kebahagiaan material yang dicapai pasti akan diikuti oleh kesedihan. Manakala kebahagiaan yang bersifat abstrak iaitu ketenangan daripada ibadah merupakan kebahagiaan abadi dunia dan akhirat.

RUJUKAN:

Sakinah Salleh & Alwi Mohd Yunus. (2018). Tazkiyah an-nafs dalam pembangunan insan. Kuala Lumpur: Dewan Bahasa dan Pustaka.


Ataturk Adalah ‘Bintang Menyinari Kegelapan’ Hitler

Kita semua sedia maklum bahawa fakta tentang siapa yang memberi inspirasi kepada lelaki bermisai kontot ini yang didokumentasikan dengan sempurna pada awal karier tokoh paling popular semasa Per*ng Dunia Kedua, iaitu Adolf Hitl*r, dikatakan menerima pengaruh dan inspirasi adalah dari Benito Mussolini, rakan sejawatnya dari Itali dalam doktrin ideologi fasisme.

Tetapi ‘role model’ ini yang sama penting bagi karakter Hitl*r dan kebangkitan NAZl yang kian hampir dilupakan sepenuhnya: Mustafa Kemal Ataturk, bapa pengasas Turki moden merangkap salah seorang yang didakwa sebagai pelaku episod pembersihan etnik yang mengerikan melalui pembun*han beramai-ramai terhadap penduduknya yang bukan berbangsa Turki.

Hitl*r sangat berminat dengan apa saja yang berkaitan dengan Turki selepas tahun 1919. Dia tidak hanya mengagumi tetapi dia berusaha untuk meniru cara Ataturk membina sebuah negara baru secara radikal dan bangkit semula dari abu kekalahan semasa Per*ng Dunia I.

Hitl*r dan NAZl khususnya memerhati dan mengkaji secara serius kronologi sejak dari awal Mustafa Kemal Ataturk bangkit menentang kuasa Barat untuk merampas kembali pemerintahan bangsa Turki. NAZl semasa awal kebangkitannya melancarkan pemberontakan Munich Putsch pada skala besar mengikut model pemberontakan yang dimulakan Ataturk di Ankara.

Hitl*r juga dikatakan pernah membuat kenyataan bahawa, dalam politik pasca Per*ng Dunia Pertama, Mustafa Kemal Ataturk adalah gurunya sementara dirinya sendiri dan Benitto Mussolini adalah pelajarnya.

Ia bukan satu daya tarikan politik retorik yang hanya digunakan apabila perlu sahaja. Ketika NAZl bergelut meneruskan kebangkitan pada tahun 1920-an, Ataturk kekal menjadi “bintang menyinari kegelapan” yang menjadi inspirasi bagi diri Hitl*r untuk menstruktur semula negara Jerman namun berdasarkan konsep nasionalis, sekular, totalitarian dan ketuanan bangsa yang eksklusif, ya, bangsa Aryan.

Samada Hitl*r menyedari atau tidak akan kezaliman kerajaan CUP Turki Uthmaniyyah dalam menangani isu kaum minoriti Armenia, Assyria dan Yunani, ia mungkin sedikit sebanyak mempengaruhi NAZl secara langsung dalam menghadapi kaum Yahudi di Jerman.

Hitl*r hanya memilih untuk mencontohi negara Turki moden atau Republik Turki yang baru diasaskan Ataturk, atau paling tidak ia memiliki aspek-aspek yang sesuai dengan pilihan konsep parti NAZl, lalu menjadi model untuk perancangan dan impian Hitl*r pada tahun-tahun kemudian menjelang pencerobohan Jerman ke atas Poland.

Penulis memetik kata-kata Christopher Clark, profesor dari University of Cambridge :

“Dari pembantaian Armenia hingga Per*ng Kemerdekaan Turki dan kebangkitan Kemal Ataturk, setiap peristiwa yang membentuk negara Republik Turki sangat menarik minat yang mendalam terhadap Jerman.

Seperti yang ditunjukkan oleh Ihrig, orang Jerman yang aktif dalam politik di Republik Weimar, terutamanya golongan haluan kanan, melihat kejayaan Turki sebagai model sempurna untuk revisionisme, pemerintahan autokratik, modenisasi secara sekular dan pelaksanaan politik genosid. Penyelidikan asli yang cemerlang ini memberi sinar baru kepada kebangkitan pra-sejarah NAZlsme dan dasar perkauman NAZl.”

Stefan Ihrig, yang menerima pendidikan di Britain telah menemui peranan penting yang dimainkan oleh Mustafa Kemal Atatürk dan Republik Turki dalam pandangan imaginasi NAZl.

Buku karya Ihrig, yang pada mulanya menumpukan perhatian pada awal tahun 1920-an dan kemudian pada era Third Reich, adalah berdasarkan dari pembacaannya mengenai pernyataan umum dan ekspresi bertulis mengenai ideologi parti NAZl yang berkaitan dengan Turki, dan lebih-lebih lagi pada kajiannya yang mendalam terhadap “ribuan artikel dan akhbar dari Jerman dari awal 1920-an dan Third Reich.”

Kepimpinan gaya Mustafa Kemal Atatürk dijadikan sebagai inspirasi dan model untuk Reich baru yang ingin mereka ciptakan semenjak tahun-tahun awal Republik Weimar, hingga ke zaman diktator Third Reich itu sendiri.

Walaupun Turki pada mulanya bersikap berkecuali dan akhirnya menyertai per*ng menentang Jerman di pihak Sekutu dalam Per*ng Dunia II, kepemimpinan NAZl dan akhbar tabloid NAZl tetap bersimpati dengan Atatürk dan Turki hinggalah saat kejatuhan Third Reich.

Turki Uthmaniyyah telah lama menjadi objek daya tarikan “orientalis” bagi orang Jerman. Walaupun ia kelihatan eksotik, kerajaan itu dianggap sebagai sekutu asli Jerman, terutamanya pada zaman pemerintahan Kaisar Wilhelm II. Hubungan itu memuncak dalam pakatan Turki dengan Jerman pada Per*ng Dunia Pertama.

Walaupun begitu, pada Per*ng Kemerdekaan Turki, yang dimulakan pada Mei 1919 dan berakhir pada pertengahan 1923, telah menjadikan Turki dan Mustafa Kemal sebagai contoh tauladan dan pahlawan bagi orang Jerman.

Per*ng ini telah menetapkan sempadan Turki moden namun paling ketara bagi pihak Jerman, ia mengakibatkan penyusunan semula (dalam Perjanjian Lausanne) “Versailles Turki,” Perjanjian Sèvres 1920, yang pernah memecah belahkan Empayar Uthmaniyyah akibat dibahagikan sesama pemenang Per*ng Dunia Pertama dan telah meninggalkan bangsa Turki tanah sekangkang kera.

Penyusunan semula negara Turki dari perjanjian yang penuh penghinaan, dan kebangkitan nasionalis Turki di bawah pimpinan Mustafa Kemal Ataturk menjadi “berita utama media Weimar” ketika tahun-tahun awal republik yang dahulunya dimalukan, terdesak dan bersendirian.

Kebangkitan semula “Sultan Mehmet Fatih” (gambaran kepada Ataturk selepas itu) diambil sebagai peniup semangat bagi Jerman yang telah lemah, dan Kemal diraikan sebagai pahlawan nasionalis, terutamanya di dada akhbar haluan kanan spektrum politik.

Berbanding dilihat sebagai eksotik atau oriental, Turki kemudian digambarkan sebagai “serupa dan setanding dengan Jerman” di media nasionalis. Sekiranya Turki berjaya mencapai penyusunan semula perjanjian perdamaian dan melahirkan pemimpin yang berwibawa dan memberi inspirasi untuk membangkitkan kembali negara, maka Jerman juga boleh melakukannya selepas dua dekad.

Terdapat sebilangan musuh sayap kanan Republik Weimar yang melihat diri mereka memiliki potensi sebagai “Mustafa Kemal Jerman” – Adolf Hitl*r juga merupakan salah seorang dari mereka.

Berdasarkan pembacaannya dalam akhbar NAZl pada tempoh sebelum 9 November 1923, Ihrig dengan berani menyatakan bahawa pemberontakan Hitl*r yang gagal di Munich pada tarikh itu “lebih banyak terinspirasi dari Mustafa Kemal dengan peristiwa di Anatolia berbanding meniru “March on Rome.’” yang dilakukan oleh Mussolini.

Benar, menurut Ihrig, pengaruh kritikal Mustafa Kemal Atatürk terhadap pemikiran, karakter dan tindakan Adolf Hitl*r pada asasnya telah diabaikan dalam mana-mana kesusasteraan sejarah yang lebih memihak kepada Benitto Mussolini.

Ihrig berpendapat bahawa “Mustafa Kemal Pasha pasti menjadi pengaruh utama dalam evolusi idea Hitl*r mengenai Führer moden dan tentang dirinya sebagai pemimpin politik” pada awal 1920-an. Fakta bahawa akhbar NAZl dan Hitl*r menyanjung Atatürk dan revolusi Young Turk dalam penulisan dan ucapan tidak semestinya bermaksud bahawa tindakan NAZl dan Führer pada masa depan diilhamkan oleh mereka, atau Atatürk lebih penting daripada Mussolini dalam khayalan NAZl  .

Walau bagaimanapun, Ihrig mengemukakan bukti yang meyakinkan bahawa “teladan Turki” yang ada dalam diri Atatürk amat penting bagi NAZl dan Hitl*r pada tahun-tahun pertama Republik Weimar iaitu mereka berharap dapat membawa Jerman ke satu tahap yang mereka anggap setanding dengan pencapaian Atatürk di Turki, dan bahkan frasa “Turki, Dimensi Kemalis” diberikan terhadap pemberontakan dan cubaan kudeta oleh Hitl*r pada tahun 1923.

Berikutan kegagalan pemberontakan itu, Turki dan Atatürk mula jarang disebut di media semasa Republik Weimar, mungkin kerana Turki mengabaikan Jerman selepas kejayaan Turki menghalau para pemenang Per*ng Dunia Pertama.

Walaupun begitu, NAZl dan Hitl*r tidak pernah hilang rasa kagum mereka terhadap Turki atau pemimpinnya selama bertahun-tahun menjelang rampasan kuasa oleh NAZl, dan setelah awal tahun 1933 terdapat perubahan dalam persepsi masyarakat terhadap Atatürk dan Turki di dada akhbar NAZl.

Dalam satu wawancara bersama akhbar harian Turki Milliyet, Hitl*r menggelar Ataturk sebagai “pemimpin terhebat abad ini” – suatu pernyataan yang dipandang remeh dan tidak popular ketika itu, kerana pada tahun 1933, ketika Hitl*r berkuasa, dunia belum pernah mendengar nama-nama besar yang akan bangkit kemudian seperti Ali Jinnah, Gandhi, Mao Tze Dong, Stalin, Nasser, Khomeini dan Mandela.

Semasa era Third Reich, penyokong NAZl menggambarkan orang Turki sebagai kaum yang berkait rapat dengan bangsa Aryan: Mereka menyebarkan propaganda “Kultus Atatürk,” yang mencapai kemuncak dengan kem*tiannya pada tahun 1938.

Contoh yang diberikan oleh “Turkish Führer” itu membuktikan bahawa sejarah tidak semestinya dilakar secara demokratik tetapi ia melalui tindakan manusia yang hebat.

Walaupun zaman Kesultanan Uthmaniyyah populasi masyarakat adalah berbilang etnik dan berbilang kaum, manakala Turki moden (pra dan pasca republik) yang kononnya lebih homogen dalam konteks etnik dan ras.

Pembantaian beramai-ramai warga Armenia dipaparkan di media sebagai “salah satu asas utama negara völkisch yang baru ini.”, kemudian disusuli dengan pengusiran orang-orang Yunani setelah Perjanjian Lausanne, maka benarlah ia telah “menyelesaikan” masalah “isu minoriti” di Turki.

Dalam meraikan Turki sebagai negara sesama völkisch (serumpun), akhbar NAZl mengabaikan isu orang-orang bukan Turki — Yunani, Armenia, Yahudi, Kurdi, dan lain-lain — yang terus tinggal di Turki.

Atatürk disanjung kerana dasar sekularisme dan sekaligus menyekat pengaruh Islam, yang menurut pandangan media, telah sekian lama membantutkan pembangunan Turki memasuki era moden.

Ironinya ia sikap yang mencerminkan kebencian NAZl sendiri terhadap agama Kristian, terutamanya Roman Katolik, dan kaum Yahudi.

Akhirnya, Turki dijulang sebagai sebuah negara yang sedang dalam pembangunan, dalam perjalanan untuk menjadi model negara-negara moden, walaupun pada hakikatnya dalam bidang industri dan sektor pertanian, Turki masih ketinggalan jauh di belakang negara-negara Eropah Barat.

Walaupun Ihrig menggambarkan Atatürk dan Turki telah memberi inspirasi kepada NAZl dan Hitl*r – lebih kurang atau mungkin lebih banyak daripada dipengaruhi oleh Mussolini dan fasis Itali, penulis mendapati terdapat dakwaan dari sudut berlainan yang lebih munasabah, bahawa Turki hanya berfungsi sebagai ‘skrin layar’ manakala media dan kepimpinan Sosialis Nasional ‘memancarkan projektor paparan’ agenda sendiri dan hanya meraikan kepentingan pencapaian NAZlsme sendiri.

Ihrig tidak banyak memahami realiti tentang Turki dan Atatürk. Walaupun begitu, realiti itu muncul sendiri, ya, terdapat persamaan dalam aspek tertentu namun masih jauh berbeza dari versi yang terdapat dalam khayalan NAZl iaitu tidak lebih dari fakta bahawa Atatürk menganggap Hitl*r sebagai “penjual tin” (mungkin “penipu”) dan menganggap Mein Kampf sebagai contengan orang gila.

Atatürk jelas tidak bersimpati dengan Sosialis Nasionalisme dan pada dasarnya berusaha menjauhkan diri dari NAZl Jerman. Ini jelas ditonjolkan Turki selepas Per*ng Dunia Pertama dan Per*ng Kemerdekaan Turki, ternyata Jerman dibiarkan sendirian dibuli pihak pemenang.

Sesungguhnya, pendapat bahawa Atatürk dan Turki kurang berfungsi sebagai inspirasi bagi Hitl*r dan NAZl dan lebih sesuai sebagai ‘skrin projektor’ tidak hanya membantu kemampuan NAZl untuk mengabaikan ciri-ciri Atatürk yang tidak sesuai dengan khayalan mereka, tetapi juga kerana fakta bahawa sikap Jerman yang suka membodek Turki tidak terpengaruh dengan dasar sebenar Turki, hubungan baiknya dengan Bolshevik Russia, dan pendirian neutral yang berakhir dengan campur tangan ketenteraan terakhir bersama pihak Sekutu dalam Per*ng Dunia II.

Stefan Ihrig telah menulis sebuah buku yang berharga dan penting. Dia telah menjelaskan aspek Sosialisme Nasional yang diabaikan, tetapi luar biasa, dan signifikan: iaitu, peranan penting yang dimainkan oleh Turki dan Mustafa Kemal Atatürk dalam imaginasi NAZl.

RUJUKAN:


Bila Potret Bisa Runtuhkan Rumahtangga…

Pasangan sekarang terutama pasangan diraja seperti Putera Harry dan Meghan Markle amat beruntung dengan kewujudan teknologi dan pengangkutan moden hari ini. Ini kerana dengan semua medium ini, jalinan cinta yang dikait semakin kukuh walaupun dibezakan dengan jarak dan perbezaan waktu. Namun pada masa silam, ini sesuatu yang menyusahkan kerana kebanyakan dinasti terpaksa bergantung kepada potret dan laporan lisan berkenaan pasangan mereka. Dan ini kadang-kadang membawa masalah di kemudian hari.

Tidak seperti perkahwinan hari ini, perkahwinan membabitkan keluarga-keluarga diraja bersifat politik semata-mata. Ini kerana melalui perkahwinan, keluarga-keluarga yang terlibat dapat membentuk pakatan sesama negara atau memperbaiki hubungan diplomatik antara negara. Justeru memandangkan jarak negara yang jauh, sebarang rundingan membabitkan soal hati ini selalunya mengunakan khidmat proksi. Dan untuk memastikan mana-mana calon yang diambil sedap mata memandang dan seumpamanya, potret menjadi pilihan sebelum penciptaan teknologi fotografi.

Menurut Dr Susan Foister, Timbalan Pengarah dan Kurator Lukisan British, Jerman dan Belanda Awal untuk Galeri Kebangsaan di London, potret merupakan alat penting untuk memastikan mana-mana calon yang berkahwin dengan kerabat diraja atau bangsawan memang sesuai dengan status pasangan mereka. Dan untuk memastikan ianya bersesuaian, pelukis diminta melukis potret penuh termasuk wajah pasangan supaya sebarang kecacatan terdapat padanya tidak dapat disembunyikan. Dan ini menimbulkan kebimbangan ramai kerana potret diraja yang disediakan oleh bakal suami atau isteri pasangan hanya membesar-besarkan ketampanan atau kecantikannya. Contoh paling senang, apabila bakal Permaisuri Raja George IV, Caroline Amelia Elizabeth bertemu dengan baginda, ianya merupakan satu kejutan yang tidak disangka-sangka. Dengarlah luahan baginda, “Aku mendapati dia seorang yang gemuk dan tidaklah secantik seperti digambarkan pada potretnya.”

Kebanyakan pemerintah sedar potret yang dibawa mengandungi nilai propaganda yang boleh saja menaikkan atau merendah-rendahkan martabat sesebuah negara. Contohnya, pelukis-pelukis yang diberi tugas melukis potret Raja Sepanyol, Charles II cuba menyembunyikan apa-apa ciri yang mendedahkan masalah fizikal dan mental baginda. Untuk memastikan potret yang dihantar itu benar-benar tepat, sesetengah pemerintah atau kerabat diraja menghantar pelukis mereka sendiri untuk memastikan gambaran sama dengan gambaran fizikal. Amalan ini sudah dilakukan sejak Zaman Pertengahan lagi.

Pada akhir abad ke-14 Masihi, penasihat-penasihat Raja Perancis, Charles VI menghantar seorang artis ke Scotland untuk melukis potret Puteri Egidia, anakanda Raja Scotland, Robert II tetapi sebelum tiba di situ, Puteri Egidia sudah dikahwinkan dengan bangsawan Scotland, Sir William Douglas. Dia kemudiannya bertolak ke Austria, Bavaria dan Lorraine. Selepas menghantar beberapa lukisan untuk dilihat, Charles yang ketika itu berumur 17 tahun sudah jatuh cinta dengan keayuan Isabella dari Bavaria yang berumur 14 tahun. Pasangan itu berkahwin pada tahun 1385.

Satu abad selepas itu, pelukis Flemish terkenal, Jan Van Eyck mengembara bersama satu delegasi Iberia untuk mengatur perkahwinan Duke Philip Si Baik dari Burgundy dengan Puteri Isabella dari Portugal. Selepas persetujuan dicapai berkenaan pengaturan perkahwinan tersebut, Van Eyck melukis potret bakal isteri duke tersebut untuk menjadi bahan tatapannya. Lukisan tersebut walaupun hilang ditelan zaman tetapi menjadi bukti kuat dan bebas yang menyokong keterangan saksi berkenaan penampilan Isabella setibanya baginda di Burgundy.

Tetapi kerenah bangsawan dan pemerintah diraja ini tidak boleh mengatasi obsesi pemerintah Dinasti Tudor yang memerintah England dalam soal mencari pasangan. Sekiranya mereka tahu ada wanita cantik yang dirasakan sesuai diambil sebagai isteri, tidaklah mengejutkan ramai artis dihantar untuk melukis potret wanita-wanita ini di serata Eropah. Selepas kemangkatan Permaisuri Elizabeth dari York pada tahun 1503, pengasas Dinasti Tudor, Henry VII berkenan dengan balu Raja Ferdinand I dari Naples, Joanna dari Aragon. Henry VII bukan saja mengarahkan para dutanya mencari maklumat saiz payu daranya, bau nafasnya, tabiat minuman dan bilangan bulu atas bibirnya. Malah baginda turut mengarahkan mereka mengupah mana-mana pelukis yang licik untuk melukis potretnya. Bagaimanapun sebaik Permaisuri Joanna mendapat tahu, baginda enggan membenarkan potretnya dilukis dan Henry VII terus kekal keseorangan sehingga mangkat pada 1509.

Pengganti baginda, Henry VIII pula boleh dianggap sebagai kaki perempuan dan kadang-kadang menggunakan kaedah radikal untuk mendapatkan wanita yang diidamkannya. Selepas kemangkatan Permaisuri Jane Seymour, Henry VIII menggunakan tempoh dua tahun untuk mencari siapa calon isteri keempatnya. Orang pertama ialah Puteri Christina dari Denmark dan orang yang ditugaskan melukis potretnya ialah Hans Holbein, seorang artis yang dikenali kerana memberi lukisan yang tepat gambarannya kepada pemerintah-pemerintah sekitar Eropah. Potret puteri tersebut sudah dihantar oleh seorang pelukis kepada Henry VIII di London tetapi ditolak kerana dianggap tidak cukup bagus. Ini menyebabkan Holbein dihantar ke Brussels pada Mac 1538 untuk melukis potretnya. Selepas potret tersebut siap, ia dihantar ke London dan sebaik melihatnya, Henry VIII merasa amat gembira sehingga mendorong pemuzik istana memainkan lagu sepanjang hari. Rundingan perkahwinan bagaimanapun tidak berjalan lancar kerana kegusaran kerabat Puteri Christina dengan kerenah baginda yang menghukum mati Anne Boleyn dan menceraikan Catherine dari Aragon. Akhirnya, tiada kata putus dapat dicapai dan rencana perkahwinan Henry VII-Christina berakhir dengan kegagalan. Bagaimanapun, potret baginda terus disimpan oleh raja kedua Dinasti Tudor itu dan kini dipamerkan di Galeri Kebangsaan, London.

Selepas rundingan tersebut gagal, Holbein dihantar melukis potret wanita-wanita diraja lain seperti Louise dan Renee dari Guise, Anne dari Lorraine dan Marie dari Vendome. Beliau kemudian dihantar ke Cleves untuk melukis potret Anne dan Amelia, adinda kepada Duke Julich-Cleves-Berg, William. Bagaimanapun, beliau merasa keberatan apabila asyik diminta menunjukkan sisi menarik dua wanita itu. Sehinggakan pada satu ketika, beliau menyindir, “Adakah kamu mahu melihat mereka tanpa seurat benang?” Pada Ogos 1539, Holbein akhirnya dibenarkan melukis potret dua wanita tersebut. Dua potret bersaiz kecil dan penuh berjaya dihasilkan. Walaupun diplomat-diplomat Inggeris memberi komen kurang enak berkenaan pakaian Anne dan Amelia, kata putus kini terletak di tangan Henry VIII. Suka dengan apa yang dilihat baginda, satu kontrak perkahwinan diatur dan Anne dibawa ke England. Bagaimanapun tidak semua yakin dengan gambaran dengan Holbein sehingga tersebar satu sajak ini:

Jika itulah lukisanmu

maka marilah kita lihat

akan bersetujukah dikau

dengan lukisanmu itu

Dan seperti dijangka, selepas melihat paras rupa Anne, Henry VIII menjadi amat murka dan bertitah, “Beta tidak menyukai dia.” Perkahwinan Anne dari Cleves dengan baginda hanya bertahan selama empat bulan sebelum diceraikan. Bagaimanapun, Henry VIII tetap memberi pampasan lumayan kepadanya dan dirujuk sebagai Adinda Kesayangan Raja (King’s Beloved Sister). Anne hidup semasa pertabalan puteri tirinya, Ratu Mary I dan hidup lebih lama berbanding semua isteri Henry VIII. Sementara bagi Holbein pula, beliau bernasib baik kerana tidak menjadi sasaran kemurkaan baginda. Sasaran sebenar Henry VIII ialah Perdana Menterinya sendiri iaitu Earl Pertama Essex, Thomas Cromwell. Kerana kesilapannya cuba menjodohkan baginda dengan Anne, beliau dilabel sebagai pengkhianat dan dihukum bunuh pada 28 Julai 1540.

SUMBER


Apa Yang Berlaku di Texas Sampai Darurat Habis?

Texas sekarang mengalami masalah besar. Walaupun terletak di bahagian Selatan Amerika Syarikat, negeri ini telah dibadai sebuah taufan ais yang bermula pada 10 Februari 2021.

Hari itu saja, pihak polis di Arlington menerima banyak aduan daripada orang ramai. Sebanyak 80 kema.langan kereta berlaku, dipercayai kerana jalan terlalu licin.

Keesokannya, Forth Worth pula dikejutkan dengan kema.langan besar di Interstate 35W yang penuh dengan ais. 133 kereta berselerakan akibat kema.langan itu, hingga pihak NTSB melancarkan satu siasatan untuk mengenal pasti langkah pembendungan dan pencegahan.

Taufan ini berakhir pada 12 Februari 2021, meninggalkan kesan besar hingga 212,000 rumah sekurang-kurangnya kehilangan bekalan elektrik (Wiley & Joy, 2021).

Fort Worth mengisytiharkan perintah didih air, satu perkara biasa (selepas taufan) di sana untuk memastikan air diminum tidak terce.mar.

Tetapi pada 13 Februari 2021, satu lagi malape.taka menghampiri Amerika Syarikat daripada Lautan Pasifik. Taufan baru menghen.tam negeri-negeri Pasifik Amerika Syarikat, sebelum menjadi lebih kuat dalam perjalanan ke Texas.

Dalam masa sehari, taufan ini telah membuatkan seramai 170 juta orang terkesan. Apabila bekalan elektrik terpµtµs, ramai orang menggigit jari. Sudahlah mereka terkesan akibat COVID-19.

Sekarang mereka tidak boleh memanaskan sekeliling, untuk mengharungi taufan salji yang melampau. Dijangka 668,000 rumah di Texas mengalami gangguan elektrik, meninggalkan impak kepada 2.7 juta isi rumah (CBS, 2021).

Terdesak kerana terlalu sejuk, seorang ibu dan anak terbµnµh kerana kerac.unan karbon monoksida, akibat terlalu lama dalam kereta (untuk memanaskan badan).

Keadaan semakin keruh di tempat-tempat perlindungan haiwan (animal sanctuary). Banyak haiwan seperti cimpanzi, lemur dan monyet ma.ti beku (Morawa & Andrew, 2021).

Ditimpa kesusahan, ramai rakyat Texas membuat dakwaan palsu terhadap teknologi kincir angin dan suria. Kononnya dua teknologi itulah menyebabkan Texas tidak mampu menjana elektrik (Farrer, 2021). Dakwaan ini dibuat atas hujah kincir angin telah beku.

Walau bagaimanapun, hujah sedemikian tidak mengambil kira yang loji gas asli juga terpaksa ditutup (Ellis, et al., 2021). Suhu terlalu rendah (di luar jangkaan) telah menghµkµm Texas, yakni negeri paling banyak menjana tenaga.

Alam Sekitar Menundukkan Infrastruktur

Sebuah kedai perabot di Houston mengalu-alukan sesiapa sahaja yang mengalami gangguan bekalan elektrik.

Makanan dan air tersedia juga tetapi tidak banyak untuk semua. Bagi sesiapa yang jauh, mereka terpaksa mencari jalan sendiri. Suhu menjunam memaksa semua buat apa saja.

Seorang gadis 19 tahun cuba tidur dalam troli semasa tunggu giliran (bersama teman lelakinya) masuk pasaraya.

Realiti ini menunjukan bahawa Texas dibadai hingga melutut. Gangguan bekalan elektrik ialah punca segala masalah, apabila rakyat sudah tidak boleh duduk rumah kerana terlalu sejuk.

Ser.angan alam sekitar yang melampau membangkitkan teori perubahan iklim, yang tidak boleh dinafikan. Taufan melampau menunjukkan sistem pencawang elektrik tidak mampu bertahan sejuk.

Dan sistem pencawang ini barangkali tidak diselenggara dengan baik, sama seperti infrastruktur Amerika Syarikat yang lain.

Sudah lama ahli-ahli politik tempatan bersuara tentang hal ini. Antara suara yang paling lantang ialah Bernie Sanders, seorang Senator daripada negeri Vermont.

Beliau sudah lama melihat perubahan iklim sebagai mµsµh utama Amerika Syarikat, yang mesti dibendung melalui pembaharuan infrastruktur (Halsey, 2015).

Sejak pemerintahan Barack Obama lagi, isu infrastruktur sentiasa dimainkan politik. Terlalu banyak dibazirkan bagi membiayai operasi jangka panjang di Afghanistan dan Iraq.

Jika jumlah trillion ini dilaburkan pada infrastruktur negara, tentu sekali masalah sebegini boleh dikurangkan impaknya (atau dielakkan terus).

Dalam menghadapi COVID-19, semua perlu duduk rumah. COVID-19 dikatakan lebih agre.sif semasa musim salji (Fernandez, 2020).

Berdepan dengan situasi genting sebegini, Joe Biden meluluskan permohonan daru.rat bagi pihak Texas. Agensi Pengurusan Kecemasan Persekutuan (FEMA) telah diberikan kuasa untuk mengagihkan keperluan penting serta sumber utama bagi meringankan bebanan dihadapi Texas. Dan 75 peratus daripada dana ini akan disalurkan kerajaan persekutuan diketuai Biden.

RUJUKAN:

CBS. (2021, Februari 17). Texas power outages stretch into third day as millions face freezing conditions.

Ellis, R. et al. (2021, Februari 16). Frozen wind turbines, limited gas supplies and rolling blackouts: Behind Texas’ energy woes. CNN.

Farrer, M. (2021, Februari 17). US conservatives falsely blame renewables for Texas storm outages. The Guardian.

Fernandez, S. (2020, Oktober 27). Winter is coming: Here’s what it’ll mean for the spread of COVID-19. World Economic Forum.

Halsey, A. (2015, Januari 27). Bernie Sanders wants to spend $1 trillion on infrastructure. The Washington Post.

Morawa, M., & Andrew, S. (2021, Februari 17). Animals are freezing to (ditapiskan) at this sanctuary in Texas. CNN.

Wiley, E., & Joy, W. (2021, Februari 15). Fort Worth residents cope with no power or water as outages continue amid a boil water order. News Center Maine.


Mengkaji Naratif Berbeza Setiap Pages Mengulas Isu Semasa

Dalam satu-satu berita, selalunya ia akan dihurai mengikut perspektif dan naratif yang berbeza sehingga menimbulkan persepsi yang pelbagai. Berikut merupakan ‘kajian’ saya berkenaan manhaj penulisan beberapa page favourite. Jemput baca, dan jangan la serius sangat.

Contoh kes : “Seorang lelaki jatuh basikal”

Caption page :

– Berita Harian Online
“#BHNasional : Kemalangan Basikal, Angkara Perbuatan Sendiri – Sumber Bernama”

– Harian Metro
“#ShahAlam : Kejadian Jatuh Basikal, Penduduk Setempat Berasa Gusar”

– Sinar Harian
“Kemalangan Basikal, Penunggang Dipercayai M4buk”

– Astro Awani
“Kemalangan M4buk Merunsingkan Penduduk Melayu Di Taman Berkenaan”.

– MalaysiaKini
“(VIDEO) Penunggang basikal yang dikatakan m4buk memiliki kad OKU. Orang Melayu usah timbulkan isu perkauman”.

– Al Jazeera English (diterjemah)
“LOCKDOWN : Ribuan rakyat bangkit melakukan protes terhadap kerajaan Malaysia yang menafikan hak kebebasan bersosial selepas perintah berkurung.”

– The Patriots
“Sejarah Jatuh Basikal Yang Agung : Oleh admin Halim Efendi”

– Ajar
“Teori Graviti Quantum : Misteri Di Sebalik Basikal Jatuh Sendiri”

– Ebit Lew
“Masyallah…. menangis saya lihat. Ni mungkin Tuhan nak uji kita, nak ampunkan dosa-dosa kita. Banyakkan bersabar. Allah Sayang 🥰”

– Rotikaya
“Alahai adik ni. Jatuh basikal pun masih comel 😘”

– Siakap Keli
“Viral kejadian jatuh basikal, netizen dakwa ia disengajakan demi meraih publisiti.
Kredit : https://instagram.com/khairiasyraf_17”

– Era (Malaysia)
“Meme Jatuh Basikal : Lelaki Ini Kaji Cara Pelbagai Page Buat Caption”

– Aliff Syukri Terlajak Laris
“Baiskel ni saye beli harga Rm20k ringit tau. Murah sagat ke baiskel saye ni sampai boleh jatuh sendiri macamni”

– Kisah Rumah Tangga
“Slm min… tlg haid nama saya… suami saya ustaz… dia nak kawen baru, tp nafkah saya dia tak bagi… Jadi saya xbagi dia kawen… Dia pukul dan ceraikan saya… Kemudian dia eksiden… saya dilema, patut tak saya rujuk semula dgn suami saya yg patriaki tu?”

– The Sukan
“Jatuh Basikal : Umpama ManU sengaja menewaskan diri bagi memberi laluan kepada City memintas Liverpool”

– Amran Fans
“Aku tengok isu jatuh basikal tu sebijik macam perangai parti satu tu. Dulu tuduh orang rasuah, sekarang diri sendiri sama-sama tebuk atap. Takdirr!”

– Si Rashid
“Ini Amran. Amran suka phitnah. Bila kena kecam, Amran akan buat-buat tanya dah makan ke belum. Jangan jadi seperti Amran”

– HarakahDaily
“Iktibar jatuh basikal, usah campak diri ke lembah kebinasaan. Terus istiqamah dalam perjuangan.”

– Najib Razak
“Lid mana Lid? Saya tak mahu tulis panjang-panjang. Saya lukis bagaimana cara PH jatuh basikal.”

– Dr Mahathir
“Basikal jatuh ni semua salah Najib.”

– Anwar Ibrahim
“Sudagha… Rakyat perlu dibela dengan ‘adil. Perkara ini perlu dibahas dalam agenda reformasi. Ini sual prinsip!”

– BeautifulNara
“Petua orang tua, jangan main di luar ketika senja. Khuatir diganggu jin”

– Public Health Malaysia
“Insiden jatuh basikal, gangguan jin hanya mitos”

– MKN
“RM0 PKP-Rakyat Malaysia dinasihatkan sentiasa jaga keselamatan diri. Jangan lupa SOP seperti penjarakan sosial dan pemakaian pelitup muka ketika berbasikal. Pastikan otak tidak diletakkan di lutut.“
———

* P/s : Begitulah cara media memanipulasi satu-satu berita. Dengan hanya satu berita yang sama ini, pelbagai persepsi boleh dibina. Bergantung pada cara olahan untuk disensasikan. Terkadang sampai lari dari cerita sebenar. Cerita asal simple sahaja.


Mahaguru Melayu Yang Membawa Agama Buddha Ke Tibet

Pertalian di antara Tamadun Melayu dan Tamadun Tibet banyak berkait rapat dengan status kepulauan Melayu sebagai pusat pembelajaran agama Buddha ketika era kegemilangan Srivijaya.

Kepulauan Melayu ketika itu dikenali di dalam rekod-rekod Tibet sebagai Suvarnadvipa atau Kepulauan Emas. Di sini, telah berdiri sebuah pusat pengajian agama Buddha yang sangat penting ketika itu.

Atisa (982-1054), salah seorang intelektual Buddha abad ke-11 yang berasal dari Bengal telah menuntut ilmu di Srivijaya sebelum beliau dijemput untuk menyebarkan Buddhism di Tibet.

Di Srivijaya, Atisa telah dididik oleh seorang pendeta Buddha berbangsa Melayu dan berdarah diraja yang dikenali dengan nama Dharmakirti Suvarnadvipa.

Keilmuan Dharmakirti di dalam ajaran Buddha telah menarik kedatangan para pelajar bukan sahaja dari benua India, malahan turut menarik para pelajar dari rantau Asia Timur.

Dikhabarkan, setelah Dharmakirti pulang daripada menuntut ilmu di Magadha, timur laut India, dia telah berjaya mengubah pegangan agama rakyat Srivijaya daripada berfahaman Tirthika kepada berfahaman Buddha.

Kemahsyuran Dharmakirti telah menarik perhatian Atisa. Atisa berangkat ke Srivijaya dan menuntut ilmu di sana selama 12 tahun (1013- 1025). Atisa menetap di Srivijaya semasa pemerintahan seorang Raja yang bernama Cudamanivarman.

Setelah menamatkan pengajian agama Buddha, Atisa meninggalkan Srivijaya dan kembali ke benua India. Pada waktu yang sama, kerajaan yang menaungi Dharmakirti runtuh diserang kerajaan Chola pada tahun 1025 M.

Di India, Atisa berkhidmat sebagai ketua biara di Vikramshila sehinggalah dia dijemput ke Tibet pada tahun 1041 M untuk menyebarkan ajaran Buddha.

Atisa dilaporkan telah menyebarkan ajaran Buddha yang disadur dengan pemahaman falsafah Mahayana oleh Dharmakirti yang bersusurgalurkan tradisi pemikiran Nagarjuna, Maitreyanatha dan Candrakirti di Tanah Tinggi Tibet.

Menurut Andrea Acri, Atisa juga dipercayai telah menyebarluaskan pengamalan ritual penyembahan Tara yang diwarisi daripada Dharmakirti.

Di sini, kita dapat melihat bahawa wujud kemungkinan akan percampuran gaya pemikiran orang Melayu dan orang Tibet melalui ajaran Buddha yang dibawa oleh Atisa.

Atisa dan gurunya, Dharmakirti atau dikenali juga dengan nama Tibetnya, Serlingpa (maksudnya yang berasal dari Suvarnadvipa/Srivijaya) disebut-sebut sebagai tokoh reformis Buddha di Tibet oleh para penulis (e.g: Sum-pa) di sana.

– FM

Rujukan:

1)Atisa and Tibet: Life and Works of Dipamkara Srijnana in Relation to the History and Religion of Tibet with Tibetan Sources oleh Alaka Chattopadhyaya

2)Esoteric Buddhism in Medieval Maritime Asia: Networks of Masters, Texts, Icons oleh Andrea Acri

3)Apa yang Boleh Tamadun Melayu Manfaatkan daripada Tamadun Tibet? Kertas kerja oleh Tee Boon Chuan

Artikel ini ialah ehsan sahabat kami daripada The Ancient Malay Society.


Winged Hussar – Tentera Elit Poland Purba

Pada Zaman Pertengahan, pahlawan berkuda Hussar atau Winged Hussar menjadi mimpi ngeri kepada mana-mana t3ntera yang memusuhi kerajaan Poland-Lithuania. Katakan siapa dari kerajaan Turki Uthmaniyyah hingga Dinasti Tatar Crimea, mereka berjaya mengatasi lawan yang dihantar. Tetapi bagaimana mereka bermula?

Walaupun mengikut rekod sejarah pahlawan berkuda ini ditubuhkan pada abad ke-16, hakikatnya asal-usul mereka sebenarnya berada di luar Poland-Lithuania. Satu teori ialah mereka sebenarnya unit berkuda ringan dari rantau Balkan yang direkrut sebagai unit kavalri kerajaan Rom Timur/Byzantine.

Tetapi dengan kemerosotan kekuasaan Byzantine, ia membuka ruang kepada usaha perluasan kuasa kerajaan Turki Uthmaniyyah termasuk di rantau Balkan. Justeru, selepas kerajaan itu berjaya memenangi Pert3mpuran Kosovo pada tahun 1389, pahlawan berkuda Serbia atau usars/gusars dalam Bahasa Serbia memilih melarikan diri ke Hungary dan Poland.

Memandangkan dua kerajaan itu bimbang dengan usaha perluasan kuasa Uthmaniyyah, maka mereka merasakan satu cara untuk menuntut bela kekalahan tanah air mereka dengan menyertai pasukan t3ntera mereka. Tapi perlu diingat, 4skar-4skar ini merupakan t3ntera upahan yang tiada negara.

Walau apapun teori yang dikemukakan, pada awal abad ke-16 merupakan tempoh awal penyertaan t3ntera berkuda Serbia dalam pasukan t3ntera Poland. Selain Serbia, Poland turut merekrut t3ntera kavalri dari Lithuania dan Hungary untuk memperkukuhkan t3ntera Hussar mereka itu.

Pada tahun 1576 semasa era Raja Stefan Batory, barulah t3ntera Hussar memperoleh bentuk sayap mereka yang unik. Pada ketika itu, t3ntera berkuda Serbia cuma unit kavalri ringan yang dilengkapi sut besi ringan dan perisai Balkan yang tidak simetri.

Batory yang berdarah Hungary segera mengubah unit tersebut dengan kelengkapan mereka terdiri daripada sut besi yang berat, perisai dan tombak yang selalu digunakan oleh pahlawan di tanah airnya itu. Justeru, imej Winged Hussar ialah gabungan dua unit tersebut di mana mereka memakai plat dada dan lembing yang panjang tetapi tidak membawa sebarang perisai.

Tetapi sayap kayu yang dipakai di belakang sut besi yang menjadikan unit Hussar ini menonjol. Sayap kayu ini turut dipasang dengan bulu burung helang, hering atau falkon. Pada awalnya, ia dipasang pada tali kekang kuda sebelum dipasang pada bahagian belakang sut besi pada abad ke-17.

Mungkin ada menganggap sayap ini sebagai hiasan semata-mata. Hakikatnya, unit Hussar ini bergerak merempuh musuh dilengkapi sayap berbulu dan memakai mantel kulit haiwan buas seperti harimau bintang sudah pasti membuatkan sesiapa saja terkencing. Justeru, sebarang serangan yang dilancarkan mereka bukan saja memberi kesan fizikal tetapi juga kesan psikologi terhadap pihak musuh.

Salah satu kempen pert3mpuran paling terkenal membabitkan unit Hussar ialah Pertempuran Vienna pada tahun 1683. Kempen tersebut merupakan sebahagian daripada usaha Uthmaniyyah mengukuhkan cengkaman mereka di Eropah tetapi digagalkan oleh Raja John III Sobieski. Kegagalan di Vienna turut menandakan permulaan pengakhiran dominasi mereka di Eropah Timur.

Selain Vienna, Hodow turut menjadi saksi keberanian mereka. Pada tahun 1694, Dinasti Tatar Crimea menghantar 40,000 t3ntera ke Poland dengan tujuan meny3rang kawasan-kawasan perkampungan untuk dijarah dan penduduknya dijadikan tebusan. Bagi mengekang 4ncaman mereka, John III Sobieski mengerahkan 400 unit Hussar ke satu kawasan lapang berhampiran Hodow.

Pasukan ini bertembung dengan pasukan peny3rang awal Tatar Crimea seramai 700 orang dan berjaya mengalahkan mereka. Namun, berikutan bilangan pihak musuh yang terlalu ramai, unit Hussar terpaksa berundur ke Hodow dan berkubu menggunakan pagar-pagar kayu berat yang ditinggalkan dari s3rangan awal pihak musuh.

Untuk enam jam selepas itu, kedua-dua pihak bert3mpur dengan sengit menggunakan senjata api, pedang, lembing dan tukul p3rang. Menjelang waktu pagi, pihak Tatar menghantar unit mereka dari puak Lipka Tatar yang boleh berbahasa Poland untuk memujuk unit Hussar menyerah diri.

Tetapi salah seorang komander Hussar berkata, “Cubalah dekat kalau berani.” Mendengar jawapan itu, unit Tatar Crimea yang kehilangan 1,000 hingga 2,000 t3ntera dalam Pert3mpuran Hodow segera berundur dan menghentikan semua s3rangan di sebalik mempunyai kelebihan t3ntera yang ramai.

Namun 17 tahun selepas kejayaan di Vienna, unit Hussar tidak lagi menjadi kekuatan utama t3ntera Poland. Ia disebabkan beberapa faktor seperti penciptaan halangan unit anti-kavalri dipanggil cheval de frise dan senjata api yang lebih tepat dan senang diisi dengan peluru.

Mereka bagaimanapun masih mempunyai peranan dalam masyarakat seperti askar pengiring semasa upacara pemakaman bangsawan-bangsawan. Penglibatan mereka ini menyebabkan mereka digelar 4skar pemakaman. Akhirnya pada tahun 1776, unit tersebut dibubarkan secara rasmi oleh Parlimen Poland.

Walaupun peranan Hussar diambil alih oleh kereta kebal bersesuaian dengan persekitaran p3rang moden, t3ntera kavalri masih lagi penting. Semasa P3rang Dunia Pertama (WWI) dan P3rang Dunia Kedua (WWII), unit ini terdiri daripada militia-militia tempatan bers3njatakan raifal dan keazaman untuk berjuang. Hari ini, legasi mereka terus hidup menerusi Divisyen Kavalri Perisai Ke-11 Poland.

RUJUKAN:

DHWTY. (2019). The Winged Hussars: An Eerie and Flamboyant Cavalry That Devasted Their Enemies. Ancient-Origins. https://www.ancient-origins.net/history-ancient-traditions/winged-hussars-0011655

Milzarski, Eric. (2017). 5 reasons why the Winged Hussars are among the greatest fighters of all time. We Are The Mighty. https://www.wearethemighty.com/history/winged-hussars-greatest-figthers?rebelltitem=3#rebelltitem3


Kekayaan Empayar Melayu Srivijaya Yang Memukau Pedagang Arab

Dari catatan pengembara-pengembara Arab/ Parsi yang pernah sampai ke Alam Melayu (Nusantara) antara abad ke- 8 hingga abad ke-10, maka kita akan mendapati mereka kagum dengan kekayaan-kekayaan dan ketamadunan yang dimiliki oleh kerajaan Srivijaya.

Ibn al-Faqih mencatatkan dalam Kitab al-Buldan bahawa antara benua India ke benua China (Alam Melayu) terdapat sebanyak 30 buah kerajaan. Raja yang paling kecil (paling miskin atau paling sengkek) memiliki apa yang dimiliki oleh Raja Arab.

Kemudian Ibn al-Faqih mencatatkan bahawa kerajaan yang paling besar di wilayah itu adalah kerajaan Srivijaya (Arab menyebutnya dengan nama Al-Zabaj). Rajanya memakai nama ‘Maharaja’ yang bermaksud raja bagi sekalian raja.

Catatan ini sezaman kerajaan Abbasiyah. Adakah Ibn al-Faqih memaksudkan bahawa raja di Alam Melayu yang paling sengkek, kekayaannya setanding kekayaan khalifah Abbasiyah?

Kalau raja paling sengkek kekayaannya setanding khalifah Abbasiyah, bayangkan pula kekayaan Maharaja Srivijaya.

Abu al-Qasim Ubaidillah bin Abdullah yang juga dikenali dengan nama Ibn Khordhabeh mencatatkan bahawa pendapatan cukai sahaja bagi Maharaja Srivijaya adalah sebanyak 200 jongkong emas sehari. Satu jongkong seberat hampir 1kg. Maknanya pendapatan Maharaja Srivijaya sehari hampir 200 kg emas.

1 kg emas harganya hari ini sekitar RM 190,000. Jika didarab dengan 200 kg bersamaan RM 38 juta. Ini bermakna sehari pendapatan Maharaja Srivijaya sekurang-kurangnya sebanyak RM 38 juta.

Ibn Khordhabeh juga menulis bahawa Maharaja Srivijaya mencampakkan jongkong-jongkong emasnya ke dalam kolam setiap hari.

Abu Zaid as-Sirafi pula menulis bahawa istana Maharaja Srivijaya terletak di atas kolam (istana terapung). Jika air kolam itu surut, maka kelihatan jongkong-jongkong emas yang berkilau-kilau disinari cahaya matahari.

Buzurg al-Ramhurmuzi pula mencatatkan bahawa pembangunan di Srivijaya sangat mengagumkan. Terdapat ramai pengurup wang iaitu lebih dari 800 pengurup wang dalam pasar di Srivijaya yang menggambarkan kekayaan penduduknya.

Pada zaman ini, negara-negara penjajah seperti England dan Belanda dipandang sebagai negara yang miskin dan tidak bertamadun (zaman gelap). Manakala Sepanyol dan Portugal masih di bawah kekuasaan Islam Andalusia.

Kemudian apabila Alam Melayu dijajah oleh barat, kekayaan nenek moyang kita telah diragut dan penjajah menggambarkan nenek moyang kita adalah bangsa yang miskin. Akhirnya, hari ini ada lagi orang percaya bahawa nenek moyang kita dulu tinggal atas pokok dan bercawat. Inilah pentingnya sejarah.

Jadi tidak ada apa nak dihairankan dengan kekayaan-kekayaan sultan Melaka seperti yang dicatatkan oleh Portugis termasuk pemilikan emas yang melimpah ruah.

Kalau anda berminat dengan sejarah Srivijaya yang kami ringkaskan dalam artikel ini, makanya kami nak mengajak anda membeli buku terbaru kami, Empayar Melayu Srivijya pada pautan shopee ini: t.ly/9z3K


Sejarah Majlis Tilawah Al-Quran

Setiap
tahun atau lebih tepat beberapa bulan sebelum menjelangnya bulan Ramadan,
negara kita menjadi tuan rumah kepada Musabaqah Tilawah Al-Quran Kebangsaan dan
Musabaqah Tilawah Al-Quran Antarabangsa. Antara nama-nama yang pernah menjadi
juara ialah Ustaz Ahmad Tarmizi Ali, Ustaz Abdullah Fahmi Che Nor dan Ustaz
Radzi Kamarul Hailan. Tatkala ramai lebih mengenali pertandingan seperti
Akademi Fantasia dan Maharaja Lawak, tidak ramai tahu bagaimana musabaqah
tilawah Al-Quran ini bermula.

Sejarah

Sebelum
negara mencapai kemerdekaan pada tahun 1957, musabaqah Al-Quran pertama di
negara ini diadakan di Johor pada tahun 1947 atas titah DYMM Sultan Johor
ketika itu, Sultan Ibrahim ibni Sultan Abu Bakar. Penganjur pertandingan ialah
Pertubuhan Kebangsaan Melayu Bersatu (PEKEMBAR/UMNO) dan ia diadakan di Masjid
Sultan Abu Bakar, Johor Bahru pada tanggal 4 September 1947. Pertandingan ini
dirasmikan oleh Ketua Majlis Pertandingan Membaca Al-Quran Se-Malaya ketika
itu, Encik Ahmad Yaakob. Ketika itu, hanya peserta dari kaum Adam saja yang
dibenarkan menyertai pertandingan tersebut.

Pada
malam penutup pertandingan, para peserta diraikan oleh Sultan Ibrahim dalam
satu majlis jamuan teh yang diadakan di Istana Besar Johor pada 5 September
1947. Tiga pemenang pertama pertandingan ini ialah johan Encik Abdul Rahman
(Pulau Pinang), naib johan Tuan Haji Mahyudin (Perak) dan Allahyarham Tan Sri
Hassan Azhari (Selangor). Aktiviti pertandingan bagaimanapun tidak tertumpu di
negeri Johor sahaja. Pada tahun 1951, YTM Tunku Abdul Rahman juga mengusahakan
penganjuran pertandingan membaca al-Quran di Kedah sehingga ia menjadi satu
tradisi yang diadakan di Kedah pada setiap kali datangnya bulan Ramadan.

Selepas
baginda menjadi Perdana Menteri pada 1957, Tunku Abdul Rahman mula menggerakkan
usaha menganjurkan Majlis Tilawah Al-Quran dengan menyatukan semua negeri dalam
Persekutuan Tanah Melayu ketika itu. Antara sebab mengapa baginda berbuat
demikian bukan saja menghormati kemuliaan Ramadan tetapi juga selaras dengan
kedudukan agama Islam sebagai agama rasmi negara. Tunku Abdul Rahman turut
berharap penganjuran pertandingan ini juga menjadi satu program yang hebat dan
dikenali di peringkat antarabangsa.

Selepas
negara mencapai kemerdekaan pada tahun 1957, permulaan ke arah Musabaqah Tilawah
Al-Quran Kebangsaan dimulakan dengan Pertandingan Membaca Al-Quran Antara Johor
Dan Kedah pada tahun 1959. Ketika itu, pertandingan ini masih belum diletakkan
di bawah kerajaan dan ini membabitkan kerjasama dua negeri iaitu Kedah dan
Johor. Tetapi para peserta datang dari seluruh Persekutuan Tanah Melayu, sama
seperti peserta yang menyertai pertandingan sama di Johor 12 tahun sebelumnya.
Musabaqah Tilawah Al-Quran Persekutuan Tanah Melayu yang pertama diadakan pada
18 Mac 1960 (20 Ramadan 1379) di Stadium Merdeka.

Tetapi
ia tidak terhenti di situ saja. Setahun selepas itu, negara menganjurkan
Musabaqah Tilawah Al-Quran Antarabangsa pertama dengan tujuh negara
menyertainya. Negara-negara itu ialah tuan rumah Malaysia, Brunei, Filipina,
Thailand, Singapura, Sarawak (sebelum penyertaan dalam Malaysia) dan Indonesia
dengan 13 peserta mengambil bahagian. Pada tahun 1964, penyertaan turut dibuka
kepada qariah wanita dengan Filipina, Brunei, Kemboja dan Thailand menghantar
empat peserta. Untuk tahun-tahun seterusnya, bilangan penyertaan dari negara
luar juga semakin bertambah.

Beberapa
negara Afrika menyatakan keinginan untuk menyertainya tetapi ditolak penganjur
atas satu sebab. Pihak jawatankuasa penganjuran pusat berpendapat bahawa penyertaan
majlis ini tidak akan dibuka sehinggalah mutu bacaan peserta dari negara-negara
bukan Arab dapat menyaingi bacaan para qari dari negara-negara Arab atau
melebihi mereka. Pada tahun 1976, sejarah tercipta apabila apabila penyertaan
buat negara-negara Arab ini telah dibuka. Dan pada tahun 1978, Mesir buat pertama
kalinya menghantar peserta menyertai pertandingan ini. Setelah menganjurkannya
dari tahun ke tahun sehinggalah ke tahun 2007, seramai 45 buah negara termasuk
Malaysia telah menyertai pertandingan ini dengan jumlah seramai 75 orang qari
dan qariah.

Pada tahun-tahun awal pertandingan, konsep pemarkahan tidaklah terlalu ketat dengan seorang hakim mengendalikan pemarkahan suara dan lagu sementara seorang lagi hakim menilai dari segi tajwid dan fasahah. Tetapi selepas jawatankuasa membawa masuk dua pakar taranum dari Mesir iaitu Mustafa Ismail dan Thaha Al Fashni, barulah pemecahan penilaian dibuat membabitkan suara, fasahah, lagu dan tajwid. Ini berdasarkan pengalaman awal Allahyarham Tan Sri Hassan semasa menjadi anggota jawatankuasa pemarkahan.

Semasa ia dianjurkan pada tahun 1961, dua musabaqah ini diadakan secara serentak di Stadium Merdeka dan ia diteruskan sehingga tahun 1981. Tetapi pada tahun berkenaan, Musabaqah Tilawah Al-Quran Kebangsaan diadakan di luar Kuala Lumpur di mana negeri-negeri dipilih secara bergilir-gilir setiap tahun sebagai tuan rumah. Sementara Musabaqah Tilawah Al-Quran Antarabangsa pula kekal di Stadium Merdeka, Kuala Lumpur. Pihak jawatankuasa juga mengalihkan tempoh pertandingan di luar bulan Ramadan.

Pada
tahun 1985, nama pertandingan ditukar dari Musabaqah Tilawah Al-Quran kepada
Pertandingan Tilawah Al-Quran dan lokasi Pertandingan Tilawah Al-Quran
Antarabangsa ditukar dari Stadium Merdeka ke Pusat Perdagangan Dunia Putra
(PWTC), Kuala Lumpur. Selepas beberapa tahun, nama pertandingan diubah sekali
lagi kepada Majlis Tilawah Al-Quran Peringkat Antarabangsa. Objektif
pertandingan juga turut diubah iaitu mengeratkan lagi hubungan ukhwah Malaysia
dengan negara-negara Islam yang lain dan mencari qari dan qariah yang
berkualiti sebagai contoh tauladan kepada masyarakat.

Mungkin ada yang sukar percaya tapi hakikatnya, majlis tilawah Al-Quran ini turut mencetuskan fenomena sehebat pertandingan-pertandingan realiti hari ini. Ini didedahkan oleh Ustaz Radzi semasa menceritakan pengalamannya semasa kecil berkenaan sambutan pertandingan dalam kalangan umat Islam ketika itu. Beliau bercerita, “Saya lahir dalam lingkungan tahun 1970-an, dan sejak tahun 1980-an, saya sudah mula memahami fenomena Tilawah al-Quran yang berlaku di kalangan masyarakat. Sambutannya pada ketika itu sangat baik.

Saya dapat merasakan situasi itu di mana masyarakat ingin mendengar bacaan al-Quran pada setiap tahun diadakan. Semangat kenegerian dan semangat persaingan yang baik cukup mendapat tempat di hati masyarakat. Segala yang berlaku pada malam pertandingan, akan menjadi buah mulut orang ramai pada keesokan harinya. Pada masa itu, saya mengikuti keadaan ibu bapa saya yang menggemari mengikuti pertandingan ini. Sambutan yang hebat di kalangan masyarakat menyebabkan para peserta tilawah al-Quran pada masa itu meraih populariti yang setanding dengan artis Akademi Fantasia (AF) pada masa kini.”

Legasi

Selepas lebih 40 tahun, Majlis Tilawah Al-Quran turut mengalami evolusi dalam pelbagai aspek dan menjadi inspirasi kepada negara-negara luar. Terima kasih kepada penganjuran majlis itu, ini mendorong mereka menganjurkan pertandingan sama di negara asal mereka. Hadiah pertandingan juga turut berubah di mana pemenang qari dan qariah diberi imbuhan khas RM2,000 sepanjang hayat yang dimulakan pada tahun 2010 dan hadiah wang tunai dinaikkan dari $4,000 (RM13,000) kepada $10,000 (RM32,500).

Sementara dari segi penyertaan pula, peserta yang menjadi juara sebanyak dua kali tidak lagi dibenarkan bertanding. Dari segi sistem pertandingan pula, para peserta tidak lagi diberi bacaan surah-surah tertentu. Bermula tahun 2011, petikan ayat atau surah yang diberi kepada peserta melalui pilihan juri atau sistem pengundian yang menentukan surah mana yang diberi kepada peserta.

SUMBER

Yusof, Abdullah dan Mohd Tawel, Siti Norfariza. (2017). PENGANJURAN TILAWAH AL-QURAN PERINGKAT ANTARABANGSA: SEJARAH DAN PERKEMBANGANNYA. Universiti Malaya.


Pengiktirafan Baitulmaqdis Sebagai Ibu Negara Israel

Kemenangan Parti Republikan dalam Pilihanraya Presiden Amerika Syarikat 2018 telah membuktikan persepsi yang telah lama dimainkan. Umumnya, dasar-dasar luar negara parti tersebut kerapkali mencetuskan perbalahan, dan jika parah, peperangan. Pertabalan Donald Trump tidak pernah bantu meringankan persepsi tersebut. Sejak hari pertama lagi, beliau mendatangkan masalah kepada semua pihak dan apabila api terlalu marak, baginda mengawal keadaan dengan cara yang cuai. Pengiktirafan Baitulmaqdis sebagai ibu negara Israel tiada bezanya. Pada Disember 7, 2017, Amerika Syarikat memohon Israel bertenang sementara mereka menimbang keputusan berdasarkan sokongan dan penentangan [1]. Apa yang sedang berlaku adalah, Donald Trump barangkali mengumumkan satu perkara yang tidak dikaji dengan teliti.

Perkara ini bukanlah satu kejutan. Donald Trump pernah mengumumkan bahawa beliau akan menyekat kemasukan semua orang Islam sehinggalah pihak berkuasanya dapat mengenalpasti “apa kejadahnya sedang berlaku” (what the hell is going on). Kemudian beliau berubah nada, bahawa hanya orang-orang Islam dari negara-negara tertentu sahaja akan disekat untuk saringan. Perlaksanaan dasar tersebut pun ibaratkan perbuatan teran sembelit setelah Jabatan Keadilan membangkang draf yang dibentangkan White House. Sememangnya seorang ketua negara harus berfikir dan berbincang dengan baik sebelum mengumumkan satu tindakan.

Jelas sekali sebaliknya sedang berlaku, dan geopolitik Timur Tengah kemudian berada dalam keadaan tidak teratur. Setakat ini, masih belum ada negara yang berbuat sedemikian, terutamanya sekali tindakan memindahkan pejabat kedutaan negara ke, menurut Presiden Recep Tayyip Erdogan “garisan merah”, Baitulmaqdis. Raja Abdullah turut menyuarakan penentangan terhadap tindakan ini, menitahkan Jordan dan Turki akan bersatu untuk berdepan dengan cabaran ini.

Tindakan Donald Trump tidak sepatutnya dianggap sebagai kejutan. Beliau bukan satu-satunya presiden yang nekad untuk mendirikan kedutaan di Baitulmaqdis. Pada penghujung 1980-an, Baitulmaqdis menjadi isu utama dalam penentuan dasar luar negara Amerika Syarikat. Sejak 1989 , Israel telah memajakkan sebidang tanah besar di Talpiot kepada Amerika Syarikat untuk mendirikan pejabat kedutaan. Februari 1992 merupakan bulan demam pilihanraya. Ketika itu, Bill Clinton mengisytiharkan sokongan kepada pengiktirafan Baitulmaqdis. Namun setelah mendapat kerusi presiden, beliau tidak membuat sepertimana yang dijanjikan. Amerika Syarikat dibawah pentadbiran beliau tidak mengiktiraf Baitulmaqdis sebagai ibu negara Israel.

Setelah meneliti kesan-kesan yang akan timbul daripada sekutu-sekutu Amerika Syarikat, Bill Clinton menandatangani rang undang-undang yang kedutaan Amerika Syarikat akan pindah ke Baitulmaqdis dalam masa lima tahun [2]. Penglibatan Bill Clinton sebagai orang tengah antara Yasser Arafat dan Ehud Barak kemudian menjadi masalah utama dalam perlaksanaan rang undang-undang tersebut. George W. Bush semasa berkempen mengecam Bill Clinton atas janji kosong. Beliau mendabik dada mengatakan usaha akan bermula sebaik sahaja beliau dilantik, satu janji di hadapan pertubuhan-pertubuhan Yahudi seperti AIPAC dan Suruhanjaya Yahudi Amerika.

Perlaksanaan perpindahan dibawah pentadbiran beliau kekal dalam perantaraan iaitu “dalam proses”. Setiausaha Negara Colin Powell kemudian diutuskan untuk mematahkan hati para Yahudi. Pentadbiran Bush kemudian tamat, dengan Duta Besar Amerika Syarikat di Israel berkata bahawa tiada langsung perbincangan serius mengenai perkara ini. Masuk ke dalam pentadbiran Barack Obama, perkara yang sama berlaku, dan janji Bill Clinton sehinggalah Donald Trump berkuasa kekal sebagai kenyataan politik semata-mata.

Apa yang ramai tidak tahu adalah, Amerika Syarikat tidak akan menjadi negara pertama untuk menapakkan pejabat kedutaan di Israel. Sekitar 1950-an, sebanyak 16 negara telah mendirikan pejabat kedutaan di kota tersebut. Pada hari ini, senarai negara tersebut beroperasi di Tel Aviv. {erpindahan mereka berlaku atas sebab Baitulmaqdis masih lagi belum dimandatkan sebagai kedaulatan Israel. Pandangan umum sedunia menetapkan bahawa status Baitulmaqdis perlu diberikan kesimpulan berdasarkan rundingan antara Palestin dan Israel. Berdasarkan usaha tersebut, Baitulmaqdis akan dikongsi kedua-dua negara, bahawasanya Palestin akan merangkul Timur Baitulmaqdis sebagai ibu negara.

Ketiadaan pengiktirafan rasmi menyebabkan penarikbalikan pejabat-pejabat kedutaan di sana. Masalah bermula apabila Perang Yom Kippur, yang menyaksikan satu demi satu negara tidak mahu bertapak di Baitulmaqdis. Untuk mengeruhkan keadaan, Israel meluluskan rang undang-undang yang memandatkan keseluruhan Baitulmaqdis sebagai ibu negara dalam bentuk “kota sepenuhnya dan bersatu”. Dan Baitulmaqdis setelah berpuluh-puluh tahun tidak mempunyai satu pejabat kedutaan. Donald Trump mampu mengubahnya. Namun begitu, beliau juga mungkin akan mengiktirafkan Baitulmaqdis sebagai ibu negara Israel dan buat apa yang pendahulu-pendahulunya lakukan: menundakan keputusan sehingga keluar pejabat.

Dengan ancaman amukan daripada pihak Palestin, juga pembakaran patung Donald Trump di Baitul Laham, api yang ditakuti Amerika Syarikat sudah mula marak. Seketika seluruh dunia kini menahan nafas menantikan percaturan seterusnya, apa yang pasti adalah strategi White House telah memakan dari dari segi hubungan bersama sekutu. Jika selama ini Amerika Syarikat berlakon semata-mata sebagai orang tengah, tindakan Donald Trump telah mendedahkan kedudukan sebenar negara tersebut. Hasilnya, tentu sekali perkara ini membuka peluang kepada pihak lain untuk menggalaskan tugas, khususnya China yang sedang mencari peluang untuk masuk ke Timur Tengah.
Kali ini Amerika Syarikat perlu berharap kepentingan mereka tidak akan kering seperti tekak Donald Trump semasa membuat pengumuman.

[1] https://www.haaretz.com/israel-news/1.827437

[2] https://www.haaretz.com/israel-news/1.769498